title: K2-vitamiinit

text:
Kalsium-paradoksilla tarkoitetaan sitä ilmiötä, jossa vanhemmiten luut haurastuvat ja niiden kalsiumpitoisuus vähenee, mutta kalsiumia kuitenkin ilmestyy plakkina verisuonten seinämiin ja pehmytkudoksiin, mikä aiheuttaa sydän- ja verisuonisairauksia.
Tähän arvoitukseen voi K2-vitamiini antaa ratkaisun: entsymaattisen gamma-karboksylaation kautta K2-vitamiinit aktivoivat sekä matriisi-Gla-proteiinia (MGP), joka poistaa kalkkeutumia verisuonistosta, että osteokalsiinia, jonka tehtävänä on kiinnittää kalsium lujasti luukudokseen. Niinpä K2-vitamiinin riittävällä saannilla lienee mahdollista sekä tervehdyttää jossain määrin verisuonistoa että myös vähentää luukatoa. Teorian tueksi on saatu muutamia lupaavia tutkimustuloksia, mutta lisänäyttöä kaivataan.


title: K2-vitamiinit

text:
Hollannissa on tehty laajoja kansalaistutkimuksia K2-vitamiinin saannin suhteesta sydän- ja verisuonitautien yleisyyteen. Japanissa taas mielenkiinto suuntautuu luuston lujuuden kasvattamiseen MK-4 vitamiinituotteilla. Tutkimusraporttien yhteenvedosta saa laajemman yleiskuvan K2-vitamiinitutkimuksesta.
Suomessa sydän- ja verisuonitaudit ovat yleisin kuolinsyy. Vuonna 2012 niiden osuus kokonaiskuolleisuudesta oli 39%. Muutamissa tutkimuksissa on saatu viitteitä näiden sairauksien ja K2-vitamiinin saannin välisestä yhteydestä.


title: K2-vitamiinit

text: Osana hyvin laajaa vanhemman väestön terveystutkimusta, joka tunnetaan nimellä Rotterdam study julkaistiin Hollannissa K2-vitamiinin ja sydänsairauksien yhteyttä koskeva tutkimusraportti. Tuossa hankkeessa 4807 yli 55-vuotiaan terveen naisen ja miehen ruokavalio analysoitiin tarkasti seitsemän vuoden ajan ja seurattiin samalla heidän sairastavuuttaan. Tutkimuksessa huomattiin vahva käänteinen syy-seuraussuhde K2-vitamiinin runsaan saannin ja vakavan verisuonten kalkkiutumisen kanssa. Tulokseksi saatiin myös, että eniten ravinnostaan K2-vitamiinia saaneen kolmanneksen riski kuolla sydänsairauksiin oli 57 % pienempi kuin alhaisimman kolmanneksen keskuudessa.


title: K2-vitamiinit

text: Neljä vuotta myöhemmin ilmestyi Wageningenin yliopiston ja kahden muun tahon raportti tutkimuksesta, jossa 16 057 tervettä naista iältään 49-70 vuotta oli kahdeksan vuoden seurannassa ruokavalion ja terveyden suhteen. Huomattiin, että jokainen lisääntynyt 10 µg annos ruuasta saatua K2-vitamiinia pienensi aina yhdeksällä prosentilla riskiä saada jokin sydänsairaus.


title: K2-vitamiinit

text: Toisessa hollantilaisessa tutkimuksessa tarkkailtiin 564 terveen, vanhemman naisen ruokavaliota ja verisuonten kalkkeutumista. Selvisi, että 45 µg päiväannoksella ravitsemuksellista K2-vitamiinia sepelvaltimoiden kalkkeutuminen väheni 20 %.


title: K2-vitamiinit

text: Maastrichtin yliopiston 244 vanhemman naisen otoksessa todettiin kolmen vuoden mittaisen tarkkailujakson aikana nautitun 180 µg vuorokautisen K2(MK-7)-vitamiinilisän lisäävän verisuonten joustavuutta.


title: K2-vitamiinit

text: Luunmurtumariski kasvaa luuston heiketessä. Japanissa, jossa K2-vitamiinin saanti on runsasta, on havaittu yllättävän vähän luunmurtumia.


title: K2-vitamiinit

text: Laajassa 13 tutkimuksen yhteenvedossa todettiin menakinonilla ja etenkin sen lääketieteellisinä annoksina saadulla MK-4 -muodolla olevan selvä yhteys luun vahvuuteen.


title: K2-vitamiinit

text: Tutkimuksessa huomattiin, että kahden tai kolmen vuoden päivittäisen 180 µg lisäravinneannoksen jälkeen MK-7 alkaa vahvistaa luustoa.


title: K2-vitamiinit

text: Yleisesti K2-vitamiinin ja Marevan-tuotenimellä markkinoitavan varfariinin yhteiskäyttöä on totuttu varomaan, koska K-vitamiini toimii varfariinin vastavaikuttajana. Kuitenkin hollantilaisen Maastrichtin yliopiston CARIM-instituutissa K-vitamiinin tieteellistä tutkimusta johtavan Leon Schugersin mukaan 45 µg vuorokausiannos ei häiritse merkittävästi verenohennuslääkitystä. Sen sijaan se voi hoitohenkilökunnan tarkkailussa ajan mittaan tasata mitattavia , sillä niiden vaihtelut ovat suurempia niukasti K-vitamiinia saavilla.


title: Xi’anin välikohtaus

text: Xi’anin välikohtaus oli Kiinan sisällissodan käännekohdaksi muodostunut tapaus joulukuussa 1936. Kuomintangin joukkojen ylipäällikkö Tšiang Kai-šek joutui kahden viikon ajaksi omien kenraaliensa sieppaamaksi, jotka pakottivat hänet lopettamaan sisällissodan kommunisteja vastaan ja muodostamaan kommunistien kanssa yhteisrintaman Japania vastaan.


title: Xi’anin välikohtaus

text: Sieppauksen takana olivat Mantšurian armeijan komentaja Zhang Xueliang ja Xi’anin ympäristöön sijoitettujen Luoteisarmeijan joukkojen komentaja Yang Hucheng. Heidän mielestään kommunistien kanssa sotimisen sijasta Kuomintangin joukkoja olisi pitänyt käyttää ennemmin Pohjois-Kiinaan tunkeutuneiden japanilaisten karkottamiseen. Varsinkin Japanin miehityksen vuoksi evakkoon joutuneet Mantšurian armeijan joukot suhtautuivat myötämielisesti kommunistien vaatimukseen, että kiinalaisten ei tulisi taistella toisiaan vastaan Japanin uhatessa maata. Ylipäällikkö Tšiang Kai-šek halusi kuitenkin viimeistellä pitkän marssin heikentämien kommunistijoukkojen tuhoamisen, ja määräsi Zhangin ja Yangin iskemään näitä vastaan pohjoisessa Shaanxissa.


title: Xi’anin välikohtaus

text: Kun Tšiang Kai-šek 12. joulukuuta 1936 saapui Zhangin ja Yangin päämajaan Xi’aniin valmistellakseen uutta hyökkäystä, Zhangin sotilaat vangitsivat hänet. Yangin joukot puolestaan vangitsivat muut Tšiang Kai-šekin saattueeseen kuuluneet korkeat upseerit. Vangitsijat vaativat sisällissodan keskeyttämistä, yhteisrintaman muodostamista kommunistien kanssa ja Kuomintangin johtaman hallituksen kokoamista uudelleen. Tšiang Kai-šekin sieppaus järkytti kiinalaisia ja pelättiin että sieppaajat surmaisivat hänet. Kiinan kommunistisen puolueen ja sitä tukeneen Neuvostoliiton johto pelkäsi tämän estävän yhteisrintaman muodostamisen. Niinpä Neuvostoliitto vaati Tšiang Kai-šekin vapauttamista ja kommunistinen puolue lähetti Zhou Enlain johtaman valtuuskunnan Xi’aniin neuvottelemaan yhteistyöstä. Kun Tšiang Kai-šek oli suullisesti ilmoittanut suostuvansa vangitsijoiden vaatimuksiin, Zhang vapautti hänet 25. joulukuuta.


title: Xi’anin välikohtaus

text: Tšiang Kai-šek piti lupauksensa ja aloitti neuvottelut kommunistien kanssa. Tämä antoi samalla kommunisteille mahdollisuuden järjestää uudelleen ahtaalle ajetut joukkonsa. Virallisesti yhteisrintama perustettiin Japanin hyökättyä Kiinaan syyskuussa 1937. Tšiang Kai-šek kuitenkin rankaisi sieppaajiaan. Hän pidätytti vangitsemisoperaatiota johtaneen Zhang Xueliangin, joka oli seurannut häntä Nanjingiin. Zhang joutui olemaan vuosikausia kotiarestissa. Yang Hucheng puolestaan vapautettiin komentajantehtävistään ja lähetettiin ulkomaille. Palattuaan vuonna 1937 hänet vangittiin ja teloitettiin 1949 Tšiang Kai-šekin määräyksestä.


title: Teräsparatiisimonarkki

text: Teräsparatiisimonarkki ("Trochocercus nitens") on monarkkien heimoon kuuluva varpuslintu.


title: Teräsparatiisimonarkki

text: Teräsparatiisimonarkkia tavataan Afrikan länsi- ja keskiosissa. Lajin ei uskota olevan vaarassa, ja se on luokiteltu elinvoimaiseksi.


title: Kongonparatiisimonarkki

text: Kongonparatiisimonarkki ("Terpsiphone bedfordi") on monarkkien heimoon kuuluva varpuslintu.


title: Kongonparatiisimonarkki

text: Kongonparatiisimonarkkia tavataan Kongon demokraattisessa tasavallassa kahdessa erillisessä populaatiossa. Laji on luokiteltu silmälläpidettäväksi, koska sen levinneisyysalue on pieni ja pienenemässä elinympäristöjen tuhoutumisen vuoksi.


title: Aleksandr Dugin

text: Aleksandr Geljevitš Dugin (Алексáндр Гéльевич Дýгин, s. 1962 Moskova, Neuvostoliitto) on venäläinen politologi, sosiologi ja huomattava neo-eurasianismin ja venäläisen ultra-nationalismin edustaja.


title: Aleksandr Dugin

text: Hän on Moskovan valtionyliopiston professori ja johtaa sen kansainvälisen politiikan tiedekunnan sosiologian laitoksella toimivaa konservatismin tutkimuskeskusta. Hän kuuluu Euraasialaisen puolueen perustajiin ja hän oli myös perustamassa Kansallisbolševistista puoluetta, jonka Putin myöhemmin kielsi. Hän on kuulunut myös Kansallisbolševistiseen rintamaan. Nuoruudessaan Dugin pyrki muotoilemaan "Venäläistä Fasismia" ja sen ideoita ja lainasi joitain varhaisia ajatuksiaan natseilta. Sittemmin Dugin on etääntynyt nuoruutensa radikalismista. Nykyään hän katsoo kannattavansa traditionalistista "neljättä poliittista teoriaa", jonka hän erottaa sekä liberalismista, sosialismista että fasismista.


title: Aleksandr Dugin

text: Hän on ollut Putinin Venäjän valtionjohdon lempifilosofi ja häntä on kutsuttu putinismin pääideologiksi. Duginia onkin useasti nimitetty "Putinin Rasputiniksi". Hänet on nimetty "aivoiksi" Krimin anneksoimisen takana. Mutta vielä vuonna 2014 hän totesi, että "on liian aikaista puhua hänestä Kremlin pääideologina" ja että "Kreml on vain lähestynyt Venäjän kansan enemmistön arvomaailmaa, jota hänen teoretisointinsa edustaa".


title: Aleksandr Dugin

text: Hän toimii neuvonantajana Sergei Naryškinille, joka on avainhahmo Vladimir Putinin Yhtenäinen Venäjä -puolueessa. Dugin esiintyy usein Venäjän televisiossa valtiollisilla kanavilla.


title: Aleksandr Dugin

text: Hän on pari vuosikymmentä ajanut "Venäjän Imperiumin" palauttamista hajottamalla entisiä neuvostotasavaltoja, kuten Georgiaa ja Ukrainaa. Tämän laajentumishaluisen ideologian on uskottu ohjaavan myös Putinia.


title: Aleksandr Dugin

text: Putinin suunnitteleman Euraasian unionin taustalla ovat juuri Duginin teoriat. Duginin vuonna 1997 julkaistulla kirjalla """", jonka viestinä ovat liberalismin ja Yhdysvaltain vastaisuus ja Venäjän Imperiumin palauttamisen korostaminen, on ollut suuri vaikutus Venäjän asevoimien, poliisin ja kansallismielisten ulkopoliittisten eliittien keskuudessa, ja sitä käytetään lukemistona Venäjän yleisesikunta-akatemiassa.


title: Aleksandr Dugin

text: Ennen Venäjän–Georgian sotaa vuonna 2008 Dugin ennusti Venäjän hyökkäävän Georgiaan sekä myös Ukrainaan ja Krimin niemimaalle, joka hänen mukaansa ”on historiallisesti osa Venäjää joka tapauksessa”. Venäjän-Georgian sota käytiin vuonna 2008 ja Krimin miehitys ja anneksointi sekä sota Itä-Ukrainassa vuosina 2013-2014.


title: Aleksandr Dugin

text: Dugin haluaa Venäjän supervallaksi jakamaan maailman valtaa. Tätä uutta maailmaa hän kutsuu moninapaiseksi maailmaksi nykyisen yksinapaisen Yhdysvaltain johtaman maailman sijaan.


title: Aleksandr Dugin

text: Läheisyydestään fasismiin tunnettu Dugin uskoo, että Venäjällä on meneillään "konservatiivinen vallankumous", jonka seurauksena vapaudet sammutetaan ja maata johdetaan ideologian pohjalta Putinin johdolla.


title: Aleksandr Dugin

text: Duginilla on yhteyksiä Euroopan äärioikeistoon. Hänellä on yhteyksiä Ranskan äärioikeistoon ja sen pääideologiin Alain de Benoist'han. Vuonna 2014 nousi skandaali Ranskassa, kun kävi ilmi, että Venäjältä rahoitetaan Marine Le Penin johtamaa Kansallinen rintama -äärioikeistopuoluetta 49 miljoonalla eurolla. Ranskassa rahoitusjärjestely nähtiin poikkeuksellisena vieraan valtion puuttumisena Ranskan poliittiseen elämään.


title: Aleksandr Dugin

text: Suomessa hänen kannattajiaan on Johan Bäckman, joka on ylistänyt häntä nykyvenäläisyyden ja Euraasian imperiumin merkittävimmäksi tulkiksi. Dugin vieraili ensi kertaa Suomessa vuonna 2014 juuri Bäckmanin kutsumana. Bäckmanin järjestämän tilaisuuden nimi oli Rakennamme Suur-Venäjää, ja tilaisuudessa Dugin totesi, ettei hänellä ole vaateita Suomea kohtaan, mutta olisi tyytyväinen jos Suomi ei liittyisi NATO:n jäseneksi.


title: Aleksandr Dugin

text: Huhtikuussa 2017 Dugin oli myös puhumassa Suomessa Bäckmanin järjestämässä tilaisuudessa. Tilaisuus järjestettiin samaan aikaan eurooppalaisen hybridiosaamiskeskuksen perustamisasiakirja allekirjoitustilaisuuden kanssa, ja sitä olivat allekirjoittamassa Suomi, Yhdysvallat, Saksa, Ranska, Espanja, Iso-Britannia, Ruotsi, Puola, Viro, Latvia sekä Liettua. Valtioneuvoston kanslian viestintäjohtaja Markku Mantilan mukaan Bäckmanin järjestämä tilaisuus oli "klassinen esimerkki informaatiovaikuttamisesta. Tuodaan esille kilpaileva yhdistys, jolla on lähes sama nimi". Bäckmanin tilaisuus ja sen johdosta lähetetyt kutsut hämäsivätkin niiden vastaanottajia, eli diplomaatteja. He ottivat kutsujen johdosta yhteyttä viranomaisiin.


title: Aleksandr Dugin

text: Vuonna 1997 julkaistussa teoksessa "Geopolitikkan perusteet", Dugin esitti vuoden 1913 valtionrajojen olevan Venäjän oikeat rajat. Duginin poliittinen tavoite on Venäjän imperiumin palauttaminen ensisijaisesti yhdistämällä entisten neuvostotasavaltojen, kuten Georgian ja Ukrainan, alueita Venäjään. Geopolitiikan perusteissa myös Suomi kuuluu Venäjän imperiumiin.


title: Aleksandr Dugin

text: Dugin vastustaa Yhdysvaltoja ja sen liberaalia arvomaailmaa, ja katsoo Yhdysvaltojen lopulta tuhoutuvan. Duginin mielestä Eurooppa tulisi jakaa Saksan ja Naton kesken, mutta Naton on oltava ilman Yhdysvaltoja.


title: Aleksandr Dugin

text: Dugin esittelee ajatuksiaan vuonna 1997 julkaistussa teoksessaan "" ("Основы геополитики)". Siinä hän arvosteli Neuvostoliiton jälkeistä Yhdysvaltojen johtamaa yksinapaista maailmaa.


title: Aleksandr Dugin

text: Dugin kuuluu Venäjän ortodoksisen kirkon vanhoilliseen siipeen ja on ollut kiinnostunut mystiikasta.


title: Aleksandr Dugin

text: Nykyään Dugin katsoo kannattavansa traditionalistista neljättä poliittista ideologiaa, jonka hän erottaa sekä liberalismista, sosialismista että fasismista. Neljänteen poliittiseen ideologiaan liittyvät kiinteästi myös ajatus moninapaisesta maailmasta vastakohtana yksinapaisuudelle, jota Yhdysvallat Duginin mukaan ajaa, sekä euraasialaisuus, ajatus siitä, että Venäjän johtama "Euraasian" tulisi muodostaa yksi globaaleista vallan keskittymistä.


title: Aleksandr Dugin

text: Nuoruudessaan Dugin kuului natsismia ihannoivaan salaseuraan, "SS:n Mustaan Järjestöön". Dugin on sittemmin suhtautunut julkisuudessa Kolmannen valtakunnan oppeihin kaksijakoisesti. Toisaalta kirjoissaan, kirjoituksissaan ja haastatteluissaan hän on ihaillut natsismia osin avoimesti, osin peitellysti ja etenkin ensiteoksissaan suoraan kopioinut siitä ajatuksia omaan venäläisen fasismin malliinsa. Toisaalta hän on julkisuudessa välttänyt viittauksia, joilla voi olla kielteinen kaiku venäläisille. Hänen ihailunsa natsismiin on kuitenkin nähtävissä useissa eri tilanteissa.


title: Aleksandr Dugin

text: Moniosaisen artikkelisarjansa esikoisosassa ""Suuri sota mannerten välillä"" (engl. "The Great War Between Continents") vuosilta 1991–1992 keskittyy kuvaamaan salaliittojen merkitystä ihmiskunnan kehityksessä. Duginin mukaan maailmanhistoriaa antiikin ajoista lähtien on muokannut taisto "atlantistien" ja "eurasianistien" salajärjestöjen välillä. Eurasianistien johtavaksi ideologiksi hän nimeää itsensä. 1900-luvun ensimmäisellä puoliskolla eurasianisteja oli kahdenlaisia, "punaisia" ja "valkoisia" eurasianisteja. Euroopassa valkoiset eurasianistit olivat lähellä saksalaista nationalismia ja heitä oli Duginin mukaan esimerkiksi natsien tiedustelussa ("Abwehr") ja myöhemmin SS:ssä ja turvallisuuspalvelussa ("Sicherheitsdienst"). Turvallisuuspalvelun johtaja Heydrich oli Duginin mukaan eurasianisti. Tässä absurdissa artikkelissa Dugin esittää myös, että KGB oli atlantistien salajärjestö. Teos päättyy sanoihin ""Euraasian ratkaisun hetki on jo käsillä... Suuri mannerten välinen sota on jo lähestymässä kulminaatiotaan.""


title: Aleksandr Dugin

text: Toinen artikkelisarjan osa ""Vasemmistolainen nationalismi"" ("Levyi natsionalizm") vuodelta 1992 on Duginin vuolas puolustuspuhe Venäläiselle fasismille. Siinä "neo-eurasianisti" vakuuttaa lukijalleen: ""Fasismi on Kolmas tie... Fasismilla ei ole mitään yhteistä äärinationalismin kanssa. ... Vaikka saksalaisessa kansallissosialismissa oli rasistinen ja jopa kansalliskiihkoinen puolensa, nämä eivät missään tapauksessa olleet ideologiaa määrittäviä ydinajatuksia. Italialaisessa fasismissa, esimerkiksi, ei ollut lainkaan rasistisia tai antisemiittisiä elementtejä; sen doktriinin keskiössä oli valtiokeskeisyys, valtio keskeisenä arvona."" Venäläisestä fasismista hän puolestaan kirjoittaa: ""Venäläinen fasismi... on yhdistelmä luonnollista kansallista konservatismia, jossa on intohimoinen halu todelliseen muutokseen"".


title: Aleksandr Dugin

text: Duginin varhaisissa teksteissä on useita yritelmiä löytää rakentavia virtauksia natsismista. Esimerkiksi eräässä kirjoituksessaan hän ihailee Waffen-SS:ää, erityisesti sen tutkimukseen erikoistunutta siipeä ("Ahnenerbe") älylliseksi keitaaksi kansallissosialistisessa hallinnossa. Kirjassaan ""Giperboreiskaia teoriia"" vuodelta 1993 hän kopioi suoraan natsiretoriikkaa. Siinä hän kertoo, että venäläisissä virtaa arjalaista verta ja jokaisessa kansassa, jossa on arjalaista verta, on mahdollisuus "rodulliseen herätykseen" ja "arjalaisen primääritietoisen tajunnan uudelleensyntyyn".


title: Aleksandr Dugin

text: Eräissä artikkeleissaan hän peitellysti vihjaa, että Kolmas valtakunta toimi hänen ajatustensa esimerkkinä.


title: Aleksandr Dugin

text: Suurin osa tutkimuksista on yhtä mieltä siitä, että Dugin kasvoi etuoikeutetussa perheessä GRU:n upseerin, kenraalin tai everstin, poikana. Myös hänen isoisänsä ja isoisoisänsä olivat olleet armeijan upseereita. Hänen isänsä on uskottu kuolleen Duginin ollessa nuori. Joidenkin mukaan Duginin isä oli KGB:n upseeri.


title: Aleksandr Dugin

text: Keskinkertaisesti suoritetun lukion jälkeen hän aloitti isänsä toiveista opiskelun Moskovan ilmailuinstituutissa. Hän kuitenkin keskeytti opintonsa huonojen tulosten, oman tahtonsa tai toisinajattelusta johtuneen pidätyksensä vuoksi. Vuonna 1983 KGB pidätti Duginin, kun hän oli ollut maalariystävänsä juhlissa soittamassa kitaraa ja laulamassa "mystisiä antikommunistisia lauluja". KGB löysi myös kiellettyä kirjallisuutta hänen huoneestaan, pääasiassa Aleksandr Solženitsynin ja Juri Mamlejevin teoksia. Dugin erotettiin ilmailuinstituutista.


title: Aleksandr Dugin

text: Hän löysi työtä kadunlakaisijana ja jatkoi lukemista Neuvostoliiton suurimmassa Leninin kirjastossa väärennetyllä lukijakortilla. Toisen tiedon mukaan hän työskenteli KGB:n arkistossa, jossa hän pääsi käsiksi kiellettyyn kirjallisuuteen vapaamuurariudesta, fasismista ja pakanuudesta.


title: Aleksandr Dugin

text: Samoihin aikoihin tai ennen, Dugin oli osana salamyhkäistä ryhmää, jossa oli jäseninä esoteerisia intellektuelleja. Tämä niin kutsuttu "Južinskin piiri" oli kiinnostunut Euroopasta ja Kaukoidästä peräisin olevasta mystiikasta, mustasta magiasta, okkultismista ja alkemiasta. Ryhmä oli perustettu vuonna 1966, ilmeisesti Juri Mamlejevin asunnossa. Mamlejev tunnettiin mystikkona, novelistina ja metafyysikkona. 1980-luvun loppupuolella hän julisti käsikirjassaan tehtäväkseen löytää ideologia joka yhdistäisi kaikki valtion ("Derzhava") patrioottiset luovat voimat.


title: Aleksandr Dugin

text: Myöhäisellä 1970-luvulla Yuzhinskiin ympyrä vaihtoi nimeään natsismia ihannoivaksi "SS:n Mustaksi Järjestöksi" (engl. "Black Order of the SS"). Ryhmän johtajaa, Evgenii Golovinia, kutsuttiin tittelillä "Reichsführer SS." Golovin. Golovin toimi Duginin varhaisena ja kenties tärkeimpänä mentorina.


title: Suomalaisia tähtihetkiä

text: Suomalaisia tähtihetkiä oli Yle TV2 -kanavalla vuosina 1980–85 esitetty viihdeohjelmasarja, joka sisälsi lyhyitä kertomuksia suomalaisten arkielämästä ja joskus erikoisemmistakin tilanteista. Aiheita käsiteltiin humoristisesti ja usein yhteiskunnallisesta näkökulmasta.


title: Suomalaisia tähtihetkiä

text: Suomalaisten tähtihetkien käsikirjoittaja oli kirjailija Erkki Mäkinen. Ohjelma voitti parhaan sarjaohjelman Venla-palkinnon vuonna 1983.


title: Suomalaisia tähtihetkiä

text: Suomalaisia tähtihetkiä Ylen Elävässä arkistossa


title: Muinaiskannadalainen kirjaimisto

text: Muinaiskannadalainen kirjaimisto oli kannadan ja telugun kielien kirjoittamiseen käytetty kirjoitusjärjestelmä, joka periytyi brahmi-kirjoituksesta ja saavutti yhtenäisen muodon noin 900-luvulla jaa. Kirjaimisto oli laajalti käytössä Etelä-Intian kannadan- ja telugunkielisillä alueilla noin 1400-luvun lopulle asti, jolloin se jakautui nykyisiksi kannadalaiseksi ja telugulaiseksi kirjaimistoksi.


title: Porossalmen kalliomaalaus

text: Porossalmen kalliomaalaus (myös Hepokallio) sijaitsee Saimaalla Porossalmella Savonlinnassa Etelä-Savossa. Kuviottomana sitä pidetään epävarmana kalliomaalauksena. Kohteen löysi Risto Kupiainen vuonna 1993 Hannu Poutiaisen ja Martti Koposen kanssa tekemällään kalliomaalausten etsintäretkellä.


title: Porossalmen kalliomaalaus

text: Saimaan Pihlajaveden Porossalmen etelärannan tuntumassa sijaitsee Pellossalon saari, jonka pohjoispäässä noin 180 metriä Porossalmen sillalta on maalauskallio. Pystysuorassa kallioseinämässä on havaittu punaväriä 2−3 metrin korkeudella maanpinnasta ja 6−7 metriä vedenpinnasta.


title: Porossalmen kalliomaalaus

text: Punavärijälkiä on havaittavissa 0,5×0,5 metrin alalla. Punaväri muodostaa epäselviä muotoja, mutta tunnistettavia kuvioita ei ole. Museoviraston sivuilla mainitaan hirveä muistuttava kuvio, mutta yksimielisyyttä tästä ei liene. Kuvioiden havainnointia haittaa runsas jäkäläkasvusto. Kallion sijainti, yleisvaikutelma ja korkeus vedenpinnasta tukisivat muuten maalauksen statusta.


title: Fox Searchlight Pictures

text: Fox Searchlight Pictures on vuonna 1994 perustettu yhdysvaltalainen elokuvayhtiö, joka on osa Fox Entertainment Groupia ja suuremman 20th Century Foxin sisaryhtiö. Se keskittyy independent-elokuvien ja brittiläisten elokuvien sekä draamakomedioiden, kauhugenren ja ei-englanninkielisten elokuvien levittämiseen Yhdysvalloissa.


title: Fox Searchlight Pictures

text: Fox Searchlight Picturesin menestyneitä elokuvia ovat muun muassa "Slummien miljonääri", "12 Years a Slave", "Housut pois!", "Sideways", "Little Miss Sunshine", "Juno", "Black Swan", "127 tuntia", "The Tree of Life", "The Descendants" ja "Beasts of the Southern Wild".


title: Nurhaci

text: Nurhaci tai Nurhachi (mantšuksi "nurgaci", , 21. syyskuuta 1559 – 30. syyskuuta 1626) oli alkujaan džurtšenien heimopäällikkö ja myöhemmin kaani, joka 1500-luvun lopulla nousi Mantšuriassa huomattavaan asemaan. Hän kuului Aisin Gioro -klaaniin ja hallitsi džurtšeneja, myöhempien mantšujen edeltäjiä, vuodesta 1616 kuolemaansa saakka syyskuussa 1626.


title: Nurhaci

text:
Nurchaci järjesteli džurtšenien eri heimot uudestaan ja yhdisti heidät, perusti Kahdeksan lippukunnan
sotilaallisen järjestelmän ja hyökkäsi lopulta Kiinan Ming-dynastiaa sekä Korean Choseon-dynastiaa vastaan. Valloittamalla Kiinan koillisen Lainingin maakunnan hän loi edellytykset mantšujen vuonna 1644 suorittamalle Kiinan valloitukselle, jolloin Kiinassa nousi valtaan mantšulaisperäinen Qing-dynastia. Hänen on yleensä katsottu myös kehittäneen mantšun kielen kirjoitusjärjestelmän.


title: Nurhaci

text: Koska Nurhacia pidetään Qing-dynastian perustajaisänä, hänelle on annettu temppelinimi "Taizu", joka perinteisesti on kuulunut Kiinan dynastioiden perustajille.


title: Nurhaci

text:
Nurhaci oli Jianzhou-žurtšenien heimopäällikkö, ja hänen virallinen arvonimensä oli Kundulun-kaani.. Hänellä oli myös arvonimi "Geren gurun-be ujire genggiyen Han" ("Loistava kaani, joka on hyödyksi kaikille kansoille").
Hänen kiinalainen hallitsijanimensä oli Tianming (Wade-Giles: Tien-ming,
, mantšuksi "Abkai fulingga", mongoliksi Tengri-yin Süldetü), joka tarkoittaa "Taivaan mandaatin keisaria". Vuonna 1736 hänelle annettiin kuolemanjälkeinen nimi, jonka lyhennetty muoto kuuluu "Keisari Gao" ().


title: Nurhaci

text:
Nurhaci syntyi vuonna 1559. Koska hän kuului Sukshu-joen heimon Gioro-klaaniin, hän väitti olevansa myös
Möngke Temürin (Mentemun), muutamia vuosisatoja aikaisemmin eläneen mongolien ja džurtšenien päällikön jälkeläinen. Kiinalaisten lähteiden mukaan hän nuoruudessaan toiminut sotilaana Ming-dynastian kenraali Li Chengliangn alaisuudessa Fushunissa ja oppinut samalla kiinaa.


title: Nurhaci

text:
Vuonna 1582 hänen isänsä Taksi ja isoisänsä Giocangga surmattiin kilpailevan džurtšen-päällikkö
Nikan Wailanin hyökätessä Guren kylään (nimi Nikan wailan merkitsee džurtšenin kielessä "Kiinan kansan sihteeriä", minkä vuoksi jotkut historioitsijat pitävät hänen olemassaoloaan kyseenalaisena). Seuraavana vuonna Nurhaci ryhtyi yhdistämään alueen džurtšen-heimoja.


title: Nurhaci

text: Vuonna 1584, ollessaan 25-vuotias, Nurhaci hyökkäsi Nikan Wailania vastaa Tulunin kylään kostaakseen isänsä ja isoisänsä kuoleman. Heidän kerrotaan jättäneen jälkeensä vain kolmetoista asepukua. Nikan Wailan pakeni Erhuniin, mutta sinnekin Nurhaci hyökkäsi häntä vastaan vuonna 1587. Tällöin Nikan Wailan pakeni Li Chengliangin alueelle. Päästäkseen Nurhacin kanssa parempiin väleihin Li luovutti hänelle Nikan Wailanin, jonka hän mestasi välittömästi. Lin tuella Nurhaci pystyi seuraavina vuosina vähitellen vahvistamaan asemaansa.


title: Nurhaci

text: Vuonna 1593 Nurhacia vastaan hyökkäsi yhdeksän liittoutunutta heimoa: Yehe, Hada, Ula, Hoifa, Kortšin, Sibe, Guwalca, Jušeri ja Neyen, mutta Nurhaci voitti nämä kaikki täydellisesti Guren taistelussa.


title: Nurhaci

text: Vuosina 1599–1618 Nurhaci kävi taisteluja neljää Hulun-heimoa vastaan. Vuonna 1599 hän hyökkäsi Hadaan, jonka hän valloitti lopullisesti vuonna 1603. Vuonna 1607 hän valloitti Hoifan sen jälkeen, kun sen beile, Baindari oli kuollut. Vuonna 1613 hän kukisti Ulan beilen Bujantain ja lopulta vuonna 1519 Sarhun taistelussa Yehen ja sen beilen Gintaisin.


title: Nurhaci

text: Vuonna 1519 hän antoi kahdelle kielenkääntäjälle, Erdeni Bagshille ja Dahai Jarquchille tehtäväksi laatia mantšun kielelle kirjoitusjärjestelmä. Sen pohjana oli mongolin kirjaimisto.


title: Nurhaci

text: Vuonna 1606 mongolit myönsivät Nurhacille Kundulunin kaanin arvonimen.


title: Nurhaci

text: Vuonna 1616 Nurhaci julistautui kaaniksi eli kuninkaaksi ja perusti ns. "Myöhemmän Jin-dynastian". Nimi viittasi varhaisempaan, vuosina 115–1234 hallinneeseen Jin-dynastiaan, joka sekin oli ollut džurtšenien perustama. Samalla hän antoi klaanilleen nimen Aisin Goro. Myöhemmin, vuonna 1626, hänen poikansa Hong Taiji antoi dynastialle nimen Qing-dynastia, mutta Nurhacia pidetään usein Qing-dynastian perustajana.


title: Nurhaci

text: Vuonna 1625 hän teki Mukdenista (nykyisestä Shenyangista, Liaoningin maakunnassa) valtakuntansa pääkaupungin,


title: Nurhaci

text: Järjestäessään valtakuntansa hallinnon uudestaan Nurhaci nimitti viisi johtavaa neuvosmiestä, jotka olivat Anfiyanggū, Eidu, Hūrhan, Fiongdon ja Hohori.


title: Nurhaci

text: Vasta kaaniksi tultuaan Nurhaci sai liitetyksi valtakuntaansa myös Ulan ja Yehen klaanit.


title: Nurhaci

text:
Vuonna 1618 Nurhaci laati asiakirjan, joka tunnetaan nimellä "Seitsemän epäkohtaa" ja jossa hän luetteli seitsemän syytöstä Kiinaa vielä tuolloin hallinnutta Ming-dynastiaa vastaan, ja samana vuonna hän ryhtyi myös kapinoimaan Mingin ylivaltaa vastaan. Suurin osa syytöksistä liittyi hänen riitaisuuksiinsa Yehe-heimoa vastaan ja siihen, että Ming suosi Yeheä.
Nurhaci johti monia menestyksellisiä sotaretkiä Ming-dynastiaa, Koreaa, mongoleja ja muita džurtšen-heimoja vastaan ja laajensi suuresti hallinnassaan ollutta aluetta. Vuonna 1626 Nurhaci lopulta koki ensimmäisen vakavan sotilaallisen tappionsa, jonka sai aikaan Ming-kenraali Yuan Chonghuan. Yuanilla oli käytössään portugalilaisvalmisteisia tykkejä, ja Nurhaci haavoittui Ningyanin taistelussa. Hän ei voinut enää parantua fyysisesti eikä henkisesti, ja hän kuoli kaksi päivää myöhemmin, 30. syyskuuta 1626, De-A Manin kaupungissa, 68-vuotiaana. Hänet haudattiin mausoleumiin, Fuling-hautaan, Shenyangin itäpuolella.


title: Nurhaci

text:
Yksi Nurhacin kestävimmistä aikaansaannoksista, oli Kahdeksan lippukuntaa, sotilaallinen järjestelmä, josta myöhemmin tuli Kiinan Qing-dynastian aikaisen armeijan perusta. Lippukuntien asema ei suuresti muuttunut Nurhacin eikä hänen seuraajiensa aikana, vaan ne pysyivät pääasiassa kuningasperheen valvonnassa. Kaksi valiojoukkoa, Keltaiset lippukunnat, olivat suoraan Nurhacin valvonnsassa. Kahta Sinistä lippukuntaa johti kuolemaansa saakka Nurhacin veli Šurhaci, minkä jälkeen niitä johtivat Šurhacin pojat Chiurhala ja Amin. Nurhacin vanhin poika Cuyen johti Valkoista lippukuntaa suurimman osan isänsä valtakaudesta, kunnes hän nousi kapinaan. Tällöin Reunustettu Valkoinen lippukunta annettiin Nurhacin pojanpojalle ja Täysvalkoinen lippukunta Nurhacin kahdeksannelle pojalle ja perilliselle Hong Taijille. Nurhacin valtakauden lopulla Hong Taiji kuitenkin johti molempia Valkoisia lippukuntia. Punaista lippukuntaa johti Nurhacin toinen poika Daishan ja Reunustettua Punaista lippukuntaa myöhemmin hänen poikansa. Daishan ja hänen poikansa johtivat molempia Punaisia lippukuntia aina Hong Taijin valtakauden loppuun saakka.
Ei ole aivan selvää, miten Hong Taiji tuli Nurhacin seuraajaksi džurtšenien kaanina. Eläessään Nurhaci ei ollut nimittänyt ketään seuraajakseen vaan rohkaisi poikiaan hallitsemaan yhdessä. Kolme hänen pojistaan, Daišan ja Manggūltai ja Hong Taiji, sekä hänen veljenpoikansa Amin olivat "neljä vanhempaa beileä". Nurhacin kuolemaa seuraavana päivänä nämä pakottivat hänen ensimmäisen puolisonsa, Rouva Abahain (1590–1629) tekemään itsemurhan. Tämä on saanut jotkut historioitsijat epäilmeään, että Nurhaci olisi todellisuudessa nimittänyt Abahain 15-vuotiaan pojan Dorgonin seuraajakseen ja tuolloin 43-vuotiaan Daišanin sijaishallitsijaksi. Pakottamalla Dorgonin äidin tappamaan itsensä prinssit olisivat riistäneet Dorgonilta vahvan tukijan. Syy siihen, miksi he olisivat katsoneet tämän välttämättömäksi, oli se, että Nurhaci oli jättänyt valiojoukkonsa, Keltaiset lippukunnat, Dorgonin ja Dodonin, Abahain poikien johtoon. Näitä kuitenkin alkoi nyt johtaa Hong Taiji, joka siihen saakka oli johtanut Valkoisia lippukuntia, ja täten hän sai niihin liittyvän valta-aseman siirretyksi nuoremmilta veljiltään itselleen.


title: Nurhaci

text: Hung Taiji muisteli myöhemmin, että Amin ja toinen "beile" suostuivat hyväksymään Hung Taijin kaaniksi, mutta Amin olisi tällöin halunnut pitää hallinnassaan Sinisen lippukuntansa, mikä olisi vaarantanut Nurhacin aikaansaaman džurtšenien yhtenäisyyden. Myöhemmin vanhempi veli Daišan sai aikaan sovitteluratkaisun, jonka mukaan Hung Taiji oli kaani, mutta kolme muuta vanhempaa beileä olivat hänen kanssaan lähes saman arvoisia. Vähitellen Hung Taiji kuitenkin onnistui pääsemään kiistattomaksi johtajaksi.


title: Nurhaci

text:
Tiedot Nurhacista perustuvat osittain myöhempiin propagandistisiin teoksiin, jollainen on esimerkiksi "Mantšujen todelliset asiakirjat"
(, "mantšu"ksi "Yargiyan kooli"). On kuitenkin olemassa myös hyviä aikalaislähteitä. Paljon Nurhacia käsittelevää aineostoa on säilynyt esimerkiksi korealaisissa lähteissä kuten "Joseon-dynastian aikakirjat" (), varsinkin osuuksissa "Seonjo Sillok" ja "Gwanghaegun Ilgi".
"Seonjo Sillok" sisältää muun muassa tiedot Sin Cung-ilin matkasta Jianzhouhun.


title: Nurhaci

text: Nurhacin valtakaudelta on säilynyt myös alkuperäisiä mantšunkielisiä lähteitä. Kielellisesti tarkistettu laitos hänen asiakirjoistaan toimitettiin myöhemmin keisari Qianlongin toimeksiannosta, ja se on käännetty japaniksi ja kiinaksi. Harvardin yliopistossa on meneillään projekti niiden kääntämiseksi myös englannin kielelle.Nurhacilla oli kaikkiaan 16 puolisoa:Toinen puoliso vuodesta 1627 Borjigit Suonuo Muduling (博爾濟吉特.瑣諾木杜凌)


title: Nurhaci

text: Vuoden 1984 elokuvassa "Indiana Jones ja tuomion temppeli" Indiana Jones vaihtaa Nurhacin pieneen koristeltuun jadeuurnaan haudatut jäännökset kiinalaisen gansteri Lao Chen omistamaan timanttiin.


title: Nurhaci

text: Nurhacin mukaan on nimetty lentoliskosuku "Nurhachius".


title: Argo (luotain)

text: Argo on ehdotettu NASA:n miehittämätön avaruusalus, jonka tehtävänä olisi tutkia Aurinkokunnan ulko-osia. Luotain tekisi kolmen kaasuplaneetan: Jupiter, Saturnus ja Neptunus lähiohitukset, minkä jälkeen se jatkaisi tutkimaan valittua Kuiperin vyöhykkeellä Aurinkoa kiertävää transneptunisia kappaletta. Mahdollisia luotaimen tutkimuskohteita ovat esimerkiksi ja .


title: Argo (luotain)

text: Luotain tekisi Jupiterin ja Saturnuksen ohitukset lähinnä käyttääkseen niiden gravitaatiota vauhdin lisäämiseen päästäkseen nopeammin Neptunuksen läheisyyteen. Argon tehtävään kuuluisi erityisesti Neptunuksen ja sen suurimman kuun Tritonin tutkiminen. Tällöin esimerkiksi suurempi osa Tritonin pohjoisista leveyksistä olisi Auringonvalon valaisemina kuin Voyager 2-luotaimen ohilennon aikana. Ohittaessaan Neptunuksen luotain käyttäisi planeetan gravitaatiota saavuttaakseen valitun Kuiperin vyöhykkeen kappaleen.


title: Argo (luotain)

text: Argon laukaisu tapahtuisi aikapälillä 2014–2019 (lisäksi muutama vara mahdollisuus olisi vielä vuonna 2020) ja se saavuttaisi Jupiterin ja Saturnuksen Voyager tyyppisessä ajassa (Jupiterin ohilento noin 1,5 vuoden kuluttua laukaisusta ja Saturnuksen ohilento n. 3 v. laukaisusta). Neptunuksen luokse Argo pääsisi vielä Voyageria nopeammin, ja ohittaisi sen 8–11 vuoden päästä. Kuiperin vyöhykkeen kohteen ohitus tapahtuisi 3–5 vuoden kuluttua siitä. Jos luotain laukaistaisiin vuonna 2019, se saavuttaisi Neptunuksen vuonna 2028 tai 2029. Kuiperin vyöhykkeen kappaleen ohilento olisi 2033.


title: New York Giants (PL)

text: Lyhytikäiseen Players Leagueen kuului joukkue nimeltään New York Giants. Joukkuetta johti myöhemmin Baseball Hall of Fameen valittu Buck Ewing ja he sijoittuivat liigan ainoalla kaudella 1890 kolmanneksi saldolla 74-57. Ewingin, joka toimi myös joukkueen siepparina, lisäksi rosteriin kuului useita National Leaguen New York Giantsin entisiä jäseniä, kuten Hall of Fameen valitut Roger Connor, Jim O'Rourke, Hank O'Day, ja Tim Keefe.


title: New York Giants (PL)

text: Kauden jälkeen joukkueen omistaja Edward Talcott osti vähemmistö osuuden National Leaguen Giantsista - käytännössä joukkueet yhdistyivät.


title: Jin-dynastia (täsmennyssivu)

text: Jin-dynastia voi tarkoittaa seuraavia:


title: Kivikirkon kalliomaalaus

text: Kivikirkon kalliomaalaus sijaitsee suuressa siirtolohkareessa Saimaalla Sulkavalla Etelä-Savossa. Tuhoutuneen kalliomaalauksen löysivät Hannu Poutiainen ja Timo Sepänmaa vuonna 1990.


title: Kivikirkon kalliomaalaus

text: Saimaalla, Enonveden ja Haapaselän yhdistävässä kapeassa Lajunvirran salmessa, makaa Partalansaaren länsiosassa Karjulanmäen Kiviniemen itäpuolella suuri siirtolohkare, jota kutsutaan Kivikirkoksi. Lohkareen mitat ovat 17 metriä pitkä, 5−6 metriä pitkä ja noin 10 metriäkorkea. Sen pohjoissivulla avautuu sen alle luolamainen syvennys, minkä takia kivi on yleisesti tunnettu. Nykyinen järvenranta sijaitsee 170 metriä lännessä.


title: Kivikirkon kalliomaalaus

text: Maalaus löytyy kiven itäsivulta metrin korkeudelta ja sen koko on noin 1 neliömetri. Punaväriä on levitetty halkeaman ympärille, mutta kiven pinnan rapautuminen alueen keskeltä on tuhonnut maalauksen. Mitään selviä kuvioita ei enää erotu.


title: Kivikirkon kalliomaalaus

text: Kiven eteläkyljellä on myös punaväriä, mutta se lienee luonnon omaa värjäytymää.


title: Kansainväliset pakotteet

text: Kansainväliset pakotteet ovat poliittisia rajoituksia, jotka valtio tai valtioiden liittouma voi kohdistaa tiettyyn valtioon tai ihmisryhmään, jonka he katsovat uhkaavan kansainvälistä rauhaa ja turvallisuutta. Pakotteet voivat olla luonteeltaan esimerkiksi taloudellisia tai diplomaattisia, ja niiden tarkoitus on saada pakotteiden kohde muuttamaan harjoittamaansa politiikkaa tai toimintaa.


title: Kansainväliset pakotteet

text: Talouspakotteisiin kuuluvat esimerkiksi tuonti- ja vientirajoitukset sekä pankki-, rahoitus- ja vakuutussektorin rajoitukset. Tuontirajoituksilla pyritään rajoittamaan pakotteiden kohteen tulojen hankintaa, jos näitä tuloja käytettäisiin pakotteilla vastustettavan toiminnan rahoittamiseen. Vientirajoituksia kohdistetaan tyypillisesti sotatoimissa tarvittaviin välineisiin, kuten aseisiin ja puolustustarvikkeisiin sekä ydinteollisuudessa, öljy- ja maakaasuteollisuudessa ja telakkateollisuudessa tarvittaviin tuotteisiin. Historiallisesti talouspakotteena on käytetty myös kokonaisvaltaisia taloussaartoja, joissa kaikki kaupankäynti pakotteiden kohteen kanssa on estetty. Ainakin YK ja Euroopan unioni ovat kuitenkin luopuneet tästä käytännössä kokonaan.


title: Kansainväliset pakotteet

text: Pankki-, rahoitus- ja vakuutussektorin rajoituksien avulla pyritään estämään rahoituksen, vakuutusten ja näihin liittyvien palveluiden järjestäminen tuonti- ja vientirajoitusten kohteena olevien tuotteiden hankkimista varten. Pakotteita voidaan myös kohdistaa sellaisiin henkilöihin tai yhteisöihin, joiden katsotaan olleen vastuussa pakotteiden asettamisen syynä olevasta toiminnasta. Taloudellisten pakotteiden lisäksi näiden henkilöiden liikkumista voidaan rajoittaa maahantulo- ja kauttakulkurajoituksien avulla.


title: Kansainväliset pakotteet

text: Pakotteita voidaan kohdistaa myös liikennöintiin, jolloin esimerkiksi pakotteiden kohteena olevan valtion yritysten lentokoneille ei myönnetä lupaa laskeutua pakotteiden asettajan hallinnoimille lentokentille.


title: Ampumahiihdon euroopancup 2006–2007

text:
Ampumahiihdon euroopancup 2006–2007 alkoi 9. joulukuuta Itävallan Obertilliachsta ja päättyi 17. maaliskuuta Italian Ridnaun-Val Ridannaan.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja sekä viestikilpailu. Myös juniorit kilpailivat samoilla matkoilla omassa sarjassaan. Koko Jablonec nad Nisoun kilpailuviikonloppu peruutettiin etukäteen. Kilpailuita ei siirretty myöhemmälle.


title: Ampumahiihdon maailmancup 2005–2006

text:
Ampumahiihdon maailmancup 2005–2006 alkoi 26. marraskuuta Ruotsin Östersundista ja päättyi 26. maaliskuuta Norjan Holmenkollenille.
Ohjelmaan kuului yhdeksän kilpailuviikonloppua, sekä olympiakilpailut ja sekaviestin mm-kilpailut.


title: Ampumahiihdon euroopancup 2005–2006

text:
Ampumahiihdon euroopancup 2005–2006 alkoi 3. joulukuuta Itävallan Obertilliachsta ja päättyi 18. maaliskuuta Sveitsin Gurnigeliin.
Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä yksi yhteislähtö ja viesti. Myös juniorit kilpailivat samoilla matkoilla omassa sarjassaan.


title: Yurika Sema

text: Yurika Sema (s. 25. joulukuuta 1986 Tokio) on japanilainen tennispelaaja. Parhaimmillaan hän on ollut kaksinpelissä WTA-listan sijalla 142 marraskuussa 2009. Hän on voittanut urallaan kolme ITF-turnausta kaksinpelissä ja 14 ITF-turnausta nelinpelissä.


title: Yurika Sema

text: Sema pelasi WTA-turnauksen pääsarjassa ensimmäisen kerran Bangaloressa vuonna 2007 selviten karsijana puolivälieriin. Grand Slam -turnauksen pääsarjassa Sema kilpaili ensimmäisen kerran Yhdysvaltain avoimissa 2009.


title: Eri Hozumi

text: Eri Hozumi (s. 17. helmikuuta 1994 Kanagawa) on japanilainen tennispelaaja. Parhaimmillaan hän on ollut kaksinpelissä WTA-listan sijalla 165 maaliskuussa 2014. Hän on voittanut urallaan yhden ITF-turnauksen kaksinpelissä ja kahdeksan ITF-turnausta nelinpelissä.


title: Eri Hozumi

text: Hozumi pelasi WTA-turnauksen pääsarjassa ensimmäisen kerran Suzhoussa vuonna 2013 selviten karsijana puolivälieriin. Grand Slam -debyyttinsä hän teki Australian avoimissa 2017.


title: Tuomas Harpf

text: Jyrki Tuomas Harpf (s. 1957) on suomalainen oikeustieteen lisensiaatti ja työväenlehtitaustaisen sijoitusyhtiö Suomen Viestintärahoitus Oy:n toimitusjohtaja.


title: Tuomas Harpf

text: Harpf toimii myös kotkalaisen Eteenpäin Oy:n toimitusjohtajana, Palkansaajasäätiön asiamiehenä, Kukouri Mobile Entertainment Oy:n sekä kaupunkilehtien Ankkuri ja Pohjois-Kymenlaakso hallitusten puheenjohtana ja neljän työväenlehden hallituksen jäsenenä.


title: Tuomas Harpf

text: Tuomas Harpf on aiemmin toiminut muun muassa Hämeen Kansan päätoimittajana 1981–1985 ja UP-Uutispalvelu Oy:n toimitusjohtajana 1988–1994.


title: Tuomas Harpf

text: Harpf toimi vuodenvaihteessa 2013–14 lehdistötuen uudistamista pohtivana selvitysmiehenä, joskin hänen mahdollinen jääviytensä asiassa herätti keskustelua.


title: Tuomas Harpf

text: Tuomas Harpf on toimittaja Uki Kempin ja teatteriohjaaja Raiku Kempin poika. Hän näytteli lapsena muun muassa radiokuunnelmissa, elokuvassa "Mustaa valkoisella" (1968) sekä tv-näytelmissä "Don Perlimplinin ja Belisan puutarharakkaus" (1966), "Poistui kotoaan" (1967) ja "Kyllikki ja hatut" (1971, esittämätön). 12-vuotiaana Helsingin Suomalaisen Yhteiskoulun oppilaana Tuomas Harpf oli lehtiotsikoissa kurinpito-ongelmien takia.


title: Maksasaarenselän kalliomaalaus

text: Maksasaarenselän kalliomaalaus sijaitsee Saimaan Viljakansaaressa Puumalassa Etelä-Savossa. Kalliomaalauksen, jossa erottuu muutamia kuvioita, löysi Geri Steve vuonna 1981. Se on ajoitettu kivikauteen.


title: Maksasaarenselän kalliomaalaus

text: Saimaalla Viljakkalansaaressa on laaja Riihonniemi, jonka lounaisreunalla on Maksasaarenselkä. Selkä on saanut nimensä Maksasaaresta, jonka itäkärki sijaitsee maalauskalliosta 300 metrin päässä. Korkealla sijaitseva maalauskallio jää pienen metsäkaistaleen taakse piiloon. Kalliossa on epätavallisia pyöreäksi kuluneita sileitä pintoja, jotka punavärillä maalattuina erottuvat ympäristöstään selvästi.


title: Maksasaarenselän kalliomaalaus

text: Sattumaa vai ei, mutta noin 100 metrin päässä samalla rannalla lännempänä sijaitsevat Riihonniemen lapinrauniot.


title: Maksasaarenselän kalliomaalaus

text: Kalliomaalauksen kokonaisleveys on 9 metriä, mutta merkkejä on vain muutamia. Helposti tunnistettava punainen ja sileä kallionkohouma muistuttaa veristä maksaa. Maalaukset sijaitsevat tämän maamerkin yläpuolella. Yksi kuvioista on maalattu leveällä viivalla ja se esittää eläintä, mahdollisesti hirveä. Hirven vasemmalla puolella on pystyasentoinen hahmo ja hirven oikealla puolella punavärisiä läikkiä ja pieni hirvi eli hirvenvasa. Kauempana alueen toisessa päässä on runsaasti punaväriä, josta ei yhtä eläinhahmoa lukuun ottamatta, saa selvää.


title: Gunvor Grahn

text: Gunvor Margareta Grahn-Ekroos (9. elokuuta 1907 Tampere – 1982) oli suomalainen ruotsin kielellä kirjoittanut runoilija.


title: Gunvor Grahn

text: Grahnin vanhemmat olivat pankinjohtaja, tilanomistaja Bertel Grahn ja Dagmar Hammarén. Hän pääsi ylioppilaaksi ja asui Haiharan kartanossa Tampereella.


title: Gunvor Grahn

text: Bertel Grahnin kuoltua kartano siirtyi Gunvor Grahn-Ekroosille ja tämän miehelle Torsten Ekroosille. Lapsettomat Ekroosit alkoivat vähitellen myydä kartanon maita ja vuonna 1963 he lahjoittivat kartanon päärakennuksen seitsemän hehtaarin maa-alueineen Tampereen kaupungille. He pidättivät kuitenkin rakennusten hallinta-oikeuden itsellään. Haiharan kartanon entisille maille alettiin 1960-alussa rakentaa Kaukajärven lähiötä.


title: Gunvor Grahn

text: Gunvor Ekroos perusti kartanon tiloihin vuonna 1966 nukkemuseon ja vuonna 1972 pukumuseon. Vuonna 1982 Gunvor Ekroosin omaisuus siirtyi Haiharan museosäätiölle.


title: Eymundin saaga

text:
Eymundin saaga (Eymundar þáttr hrings) on lyhyt norjalainen
saaga, josta on säilynyt kaksi versiota. Toinen on "Eymundar þáttr hrings" Flateyjarbókissa ja toinen on esittely saagassa "Yngvars saga víðförla". Suurin ero näiden versioiden välillä on se, että "Eymundar þáttr hrings" saagassa sankari on norjalainen. Sen sijaan "Yngvars saga víðförla" kertoo hänen olleen ruotsalainen.


title: Eymundin saaga

text: Saaga on kirjoitettu 1387—1394. Siinä kerrotaan varjagien seikkailuista Jaroslav I Viisaan palveluksessa. Hän oli Vladimir Suuren poika, joka nousi valtaan syrjäyttämällä kaikki veljensä.


title: Eymundin saaga

text:
Eymundin saagan mukaan viikingit kuulivat Valdimarin eli Vladimir Suuren kuolemasta vuonna 1015. Viikingit päättivät lähteä Rusin maalle Eymund Hringssonin johdolla. Eymund kertoi miehilleen: "Rusia hallitsee 3 veljestä: Buritslav (Svjatopolk I), joka sai suurimman osan isänsä omaisuudesta ja hän on veljeksistä vanhin. Toisen nimi on Jaritsleiv
(Jaroslav I Viisas) ja kolmannen nimi on Vartilav. Buritslavilla on Könugard , joka on Gardarikin paras ruhtinaskunta, Jaritsleiv hallitsee Holmgardia ja kolmas Vartilav Polotskia sekä sitä ympäröiviä alueita."


title: Eymundin saaga

text: Saagan kirjoittaja mainitsee kaupunkien nimet (nykyiset: Kiova, Novgorod, Polotsk), mutta ei ruhtinaskuntia. Tässä hän kertoo Könugardin olevan ríki eli valtakunta (tai ruhtinaskunta). Sen sijaan Holmgardista hän ei siten mainitse. Polotsk on tarinassa kaupunki, josta hän sanoo yleisesti, että "myös kaikki se alue, joka on sen ympärillä". Kirjoittajalle on ollut selvää, että Rus oli jakaantunut 1000-luvun alussa kolmeen maahan: Kiovan, Novgorodin ja Polotskin ruhtinaskuntiin. Lopussa hän mainitsee myös Jaroslavin vaimon, Ingegerdin, saamasta Inkerin maalahjasta 1019.


title: Eymundin saaga

text:
Kirjoittaja mainitsee Holmgardin olevan "paras osa Gardarikia". Könugardin mainitsee olevan "toisen hyvän ruhtinaskunnan". "Ingegerd sanoi Jaritsleiv-kuninkaalle, että hänellä on Gardarikin paras osa eli Holmgard, Vartilaville Könugard. Mutta Polotsk ja alue ympärille annetaan Eymund-kuninkaalle ja hän tulee sen kuninkaaksi."
Eymundin saaga kertoo Boriksen murhasta, mutta sanoo syylliseksi Svjatopolkin sijaan Jaroslavin.


title: Lylloo

text: Lylloo (s. 22. tammikuuta 1991 Hyères, Ranska) on ranskalainen artisti. Hän nousi kuuluisuuteen vuonna 2008 kappaleella "Dou Di Dam", jolloin artisti oli vasta 17-vuotias. Tämä sai medioissa sen verran huomiota, että häntä kuvailtiin uudeksi Lorieksi. Kappale julkaistiin lopulta singlenä alkuvuodesta 2009. "Lylloo" aloitti musikaalisen uransa 10-vuotiaana Alice Donan koulussa Marseillessa. Sitä kautta hän sai uusia musikaalisia tuttavuuksia sekä päätyi artistiksi.


title: Lylloo

text: Albumit & EP:tSinglet


title: Stundarsin ulkoilmamuseo

text: Stundarsin ulkoilmamuseo on Sulvalla Mustasaaressa sijaitseva museo. Kansankoulunopettaja Gunnar Rosenholm perusti vuonna 1938 museoyhdistyksen, josta museo sai alkunsa. Museoa hallinnoi hallinnoi Stundars r.f. Rosenholm oli kansanomaisten esineiden keräilijä ja sai paikallisia asukkaita innostumaan museon luomiseen. Alueelle on kerätty runsaasti rakennuksia lähiseudulta ja Vaasasta, ja ne on sisustettu 1900-luvun alun tyyliin. Siellä on muun muassa kirjailija Jarl Hemmerin kotitalo, joka siirrettiin 1970-luvun lopulla Vaasasta Stundarsiin.


title: Stundarsin ulkoilmamuseo

text: Museossa järjestetään erilaisia tapahtumia, kuten käsityönäytöksiä, pitoja ja markkinoita.


title: Rafael Helling

text: Verner Rafael Helling (s. 8. heinäkuuta 1907 Turku) oli suomalainen filosofian maisteri, opettaja ja ruotsin kielellä kirjoittanut kirjailija.


title: Rafael Helling

text: Rafael Hellingin vanhemmat olivat maanviljelijä Otto Edvard Helling ja Mathilda Sofia Lindman. Hän oli naimisissa vuodesta 1929 Birgit Helena Helling Strömbergin adoptoituna von Bonsdorff (s. 1913) kanssa.


title: Rafael Helling

text: Helling valmistui filosofian kandidaatiksi 1937, maisteriksi 1939 ja filosofian tohtoriksi 1956. Hän toimi 1927-1932 liikekirjeenvaihtajana ja vuodesta 1941 Porvoon ruotsinkielisen kuuromykkäinkoulun johtajana. Helling opetti myös englannin kieltä Porvoon lyseossa.


title: Rafael Casanova

text: Rafael Casanova i Comes (n. 1660-1743) oli katalonialainen juristi ja poliitikko.


title: Rafael Casanova

text: Hän oli Kaarle VI:n kannattaja Espanjan perimyssodassa. Hän opiskeli lakia ja harjoitti asianajajan ammattia vuoteen 1707 asti. Hänen maineensa juristina toi hänelle arvostetun aseman, ja hän johti kaupungin puolustusta vuonna 1714 kun Filip V piiritti Barcelonaa. Viimeinen taistelu 11. syyskuuta päättyi puolustajien häviöön. Päivä on nykyisin Katalonian kansallispäivä.


title: Rafael Casanova

text: Casanova haavoittui ja joutui sairaalaan. Filipin kannattajien kostoa pelkäävät sukulaiset julistivat hänet kuolleeksi ja kuljettivat salaa vaimon vanhempien maatilalle Sant Boihin. Vuonna 1719 Casanova palasi Barcelonaan ilmeisesti saatuaan armahduksen, ja hän jatkoi myös asianajajan ammatissa. Myöhemmin hän palasi taas Boihin missä kuoli yli 80 vuoden iässä. Hänet on haudattu Sant Baldirin kirkkoon Armon kappelliin.


title: Elin Herrgård

text: Elin Herrgård (18. elokuuta 1907 Maalahti – 16. maaliskuuta 1999 Vaasa) oli suomalainen ruotsin kielellä kirjoittanut kirjailija.


title: Elin Herrgård

text: Elin Herrgårdin vanhemmat olivat kauppias Johan Stoor ja Johanna Fogde. Hän kävi kansakoulun ja asui sittemmin Vaasassa.


title: Risa Ozaki

text: Risa Ozaki (s. 10. huhtikuuta 1994 Kōbe) on japanilainen tennispelaaja. Parhaimmillaan hän on ollut kaksinpelissä WTA-listan sijalla 169 helmikuussa 2014. Hän on voittanut urallaan kaksi ITF-turnausta kaksinpelissä.


title: Risa Ozaki

text: Ozaki pelasi WTA-turnauksen pääsarjassa ensimmäisen kerran vuonna 2013 selviten parhaimmillaan toiselle kierrokselle Taškentissa.


title: Irja Holst

text: Irja Holst, o. s. "Puhakka" (s. 23. kesäkuuta 1907 Värtsilä) oli suomalainen kääntäjä ja runoilija.


title: Irja Holst

text: Irja Holstin vanhemmat olivat Pekka Puhakka ja Tyyne Hakulinen. Hän oli naimisissa Nils Ragnar Ilmari Holstin (1904-1980) kanssa.


title: Irja Holst

text: Nimimerkillä "Marja Nurmikka":


title: Timo Viljanen

text: Timo Mauno Tapio Viljanen (s. 5. marraskuuta 1977 Raisio) on suomalainen kilpakävelijä. Hän edustaa Turun Weikkoja ja hän on vastannut itse omasta valmennuksestaan vuodesta 2001 lähtien. SM-tasolla Viljanen on saavuttanut kaksi pronssia 20 kilometrin kävelyssä, kolme hopeaa ja kaksi pronssia 30 kilometrin kävelyssä sekä kolme kultaa ja neljä hopeaa 50 kilometrin kävelyssä. viestijuoksun SM-kisoissa hän on saavuttanut 3 × 5 000 metrin kävelyviestissä seitsemän kultaa, kolme hopeaa ja yhden pronssin sekä 3 × 3 000 metrin kävelyviestissä kaksi kultaa, kolme hopeaa ja yhden pronssin. Sisäratojen SM-kisoissa hän on voittanut hopeaa ja viisi pronssia 5 000 metrin kävelyssä.


title: Teemu Linkosaari

text: Teemu Tuomas Linkosaari (s. 20. maaliskuuta 1985 Turku) on aktiiviuransa lopettanut suomalainen pikajuoksija. Hän edusti Turun Urheiluliittoa ja hänen valmentajanaan toimi Altti Eskola. Kalevan kisoissa Linkosaari saavutti kaksi pronssia 400 metrin aitajuoksussa vuosina 2003 ja 2004. Lisäksi hän oli voittamassa hopeaa 4 × 400 metrin viestijuoksussa vuonna 2006. Sisäratojen SM-kisoista Linkosaari saavutti pronssia 300 metrin aitajuoksussa vuonna 2006.


title: Mauno Jääskeläinen

text: Mauno Wilhelm Jääskeläinen, kirjailijanimi Manu Jääski (17. marraskuuta 1907 Vaasa - 1981) oli suomalainen valtiotieteen tohtori, historiantutkija ja nuortenkirjailija.


title: Mauno Jääskeläinen

text:
Nimellä "Mauno Jääskeläinen":
Nimellä "Manu Jääski":


Jääkiekon nuorten naisten maailmanmestaruuskilpailut 2014 pelattiin Unkarissa ja pelipaikkakuntana toimi Budapest. Maailmanmestaruuden voitti Kanada.


title: Jääkiekon nuorten naisten maailmanmestaruuskilpailut 2014

text: Pääsarja


text: 1. divisioona


text: Karsinnat


title: Cresques Abraham

text: Cresques Abraham tai Abraham Cresques (1325-1387) oli espanjanjuutalainen kartoittaja. Hänen suojelijoitana olivat Katalonia-Aragonin kuninkaat Pietari III, Juhana I ja Martin I. Yhdessä poikansa Jafudà Cresquesin kanssa Abraham toimitti aikansa huippulaatua edustaneen karttakirjan "Atles català", joka valmistui vuonna 1375.


title: Cresques Abraham

text: Kuningas Pietari tilasi kunnianhimoisen karttakirjan, sillä Mallorcan kartografit, joihin Cresques Abraham kuului, tunnettiin keskiajan parhaista merikartoista, joissa satamat, laivaväylät ja rannikot oli kuvattu tarkasti. Katalonian Atlaksessa merikarttoihin liittyvät myös kosmografia ja tähtitiede sekä monenlaisia matkailijan mielikuvitusta kiehtovia aineksia. Karttakirjaa säilytettään Ranskan kansalliskirjastossa.


title: Via Veneto

text: Via Veneto, koko nimeltään Via Vittorio Veneto, on Roomassa, Italiassa sijaitseva katu. Se on kaupungin keskuskatu. 1960-luvulla Via Veneto oli ilta-elämän keskuspaikka Roomassa. Kadun varrella on useita kahviloita ja muotiliikkeitä. Katu kulkee etelän Piazza Barberinista pohjoiseen Villa Borghesen puistoon saakka.


title: Via Veneto

text: Via Veneton alueella kuvattiin vuonna 1960 ensi-iltansa saanut Federico Fellinin ohjaama Ihana elämä -elokuva.


title: Jalmari Ruuska

text: Jalmari Ruuska (14. lokakuuta 1907 Haapajärvi – 1988) oli suomalainen maanviljelijä ja kirjailija.


title: Jalmari Ruuska

text: Ruuska kävi kansakoulun ja työskenteli maanviljelijänä ja metsätyönjohtajana. Hän toimi myös Pohja-yhtymän vakuutusasiamiehenä ja vakuutustarkastajana.


title: Matti Autio (s. 1920)

text: Matti Autio (3. marraskuuta 1920 Sääminki – 8. helmikuuta 1999) oli suomalainen toimittaja, joka työskenteli Helsingin Sanomissa 1946–1954, turkulaisen Uuden Auran päätoimittajana 1954–1956 ja sitten Uuden Suomen poliittisen toimituksen päällikkönä. Vuonna 1964 hän siirtyi hoitamaan lehdistösuhteita Suomen Paperitehtaitten Keskusliittoon.


title: Matti Autio (s. 1920)

text: Autio pääsi ylioppilaaksi Savonlinnan lyseosta 1939, suoritti asepalveluksen ilmavoimissa ja toimi talvisodassa lentoupseerina. Vuosina 1941–1942 hän oli SS-koulutuksessa Saksassa ja palasi taas ilmavoimiin.


title: Matti Autio (s. 1920)

text: Autio loukkaantui liikenneonnettomuudessa vuonna 1970 ja jäi eläkkeelle 1975. Hänen ensimmäinen puolisonsa oli päätoimittaja Toini Aaltonen-Autio. Aution testamentin mukaan perustettu Matti ja Toini Aution rahasto tukee journalistien ammattitaidon kehittämistä ja myöntää etenkin matka-apurahoja Yhdysvaltoihin.


title: Divergent – Outolintu

text: Divergent – Outolintu on vuonna 2014 ensi-iltansa saanut yhdysvaltalainen tieteistoimintaelokuva, jonka on ohjannut Neil Burger. Elokuva perustuu Veronica Rothin samannimiseen romaaniin vuodelta 2011. Elokuvan pääosissa ovat Shailene Woodley, Theo James, Zoë Kravitz, Ansel Elgort, Maggie Q, Mekhi Phifer, Jai Courtney, Miles Teller ja Kate Winslet.


title: Divergent – Outolintu

text: Elokuvan ensi-ilta oli Yhdysvalloissa 21. maaliskuuta 2014 ja Suomessa ensi-ilta oli 9. huhtikuuta 2014.


title: Divergent – Outolintu

text: Elokuvalle oli suunnitteilla kolme jatko-osaa. Toinen osa, "", sai ensi-iltansa maaliskuussa 2015. Kolmas ja viimeinen kirja "Allegiant" jaettiin kahdeksi elokuvaksi, joista ensimmäinen osa sai ensi-iltansa maaliskuussa 2016 ja toisen osan ensi-ilta piti olla kesäkuussa 2017. Näyttelijöiden ja käsikirjoittajien erimielisyyksien vuoksi jälkimmäistä osaa ei koskaan tehty.


title: Sivuventtiilimoottori

text: Sivuventtiilimoottori (ns. ""lättäpää"") on yksinkertaisen rakenteensa ansiosta huokea ja luotettava mäntämoottori. Sylinterin kaasunvaihdosta huolehtivat lautasventtiilit sijaitsevat kunkin sylinterin sivuilla moottorin lohkossa, toisin kuin kansiventtiilirakenteissa. Rakennetta on yleensä hyödynnetty nelitahtimoottoreissa, joskin useimmissa käyttökohteissa erilaiset kansiventtiiliratkaisut (OHV, SOHC ja DOHC) ovat syrjäyttäneet sivuventtiilit. Varsinkin pienmoottoreissa, kuten ruohonleikkureissa, sivuventtiilirakenne on yhä yleinen.


title: Sivuventtiilimoottori

text: Sivuventtiilimoottoreilla on vahvuuksia, joiden vuoksi ne olivat aikanaan yleisiä.


title: Sivuventtiilimoottori

text: Sivuventtiilimoottoreilla on eräitä merkittäviä heikkouksia, joiden vuoksi kansiventtiilirakenteet ovat yleistyneet ja korvanneet sivuventtiilit lähes kokonaan.


title: Sivuventtiilimoottori

text: Vaikka suuremman tehon ja hyötysuhteen ansiosta kansiventtiiliratkaisut ovatkin pääosin syrjäyttäneet sivuventtiilimoottorit, sivuventtiilirakenteella on mahdollisuuksia, joita harvoin hyödynnetään.


title: 5 000 metrin juoksu olympialaisissa

text: 5 000 metrin juoksu on kuulunut olympialaisten lajivalikoimaan vuodesta 1912. Menestynein maa miesten 5 000 metrin juoksun olympiakilpailuissa on Suomi, joka on saanut seitsemän olympiavoittoa. Suomella on myös määrällisesti eniten matkan olympiamitaleita. Etiopialaisurheilijat ovat voittaneet matkan kolme kertaa. Naisten 5 000 m on ollut olympialajina vuodesta 1996. Sitä ennen naisten matkan pituus oli 3 000 m vuosina 1984–1992. Naisten menestynein maa on Etiopia.


title: Keidas (televisiosarja)

text: Keidas on 15. huhtikuuta 2014 MTV3-kanavalla alkanut lifestyle-ohjelma. Ohjelman juontaa arkkitehti Maria Nordin, joka suunnittelee viherkeitaita ja pieniä puutarhoja tunnetuille suomalaisille henkiöille. Ohjelman viimeinen jakso esitettiin 24. kesäkuuta 2014.


title: Powerglide

text:
Powerglide on General Motorsin vuosina 1950–1973 valmistama automaattivaihteisto, jossa on hydrokineettinen momentinmuunnin ja planeettahammaspyörästöllä toteutettu mekaaninen vaihde. Powerglidessa on kaksi vaihdetta eteenpäin ja yksi taaksepäin ajoa varten. Ylempi vaihde on suora. Johtuen Powergliden vaihteiden vähyydestä, sen toiminta perustuu laajalle nopeusalueelle suunnitellun momentinmuuntimen käyttöön.
Powergliden seuraajaksi suunniteltiin saman valmistajan Turboglide vaihteistoa, jonka toiminta hyödynsi erityisen pitkälle kehitettyä momentinmuunninta. Turbogliden valmistus aloitettiin vuonna 1957 mutta lopetettiin jo 1961 laatuongelmien vuoksi. Näin ollen Turboglide ei syrjäyttänytkään Powerglidea, joka puutteistaan huolimatta saavutti mainetta kestävyydellään. Vuodesta 1962 alkaen Powerglidea valmistettiin alumiinirunkoisena. Vuosina 1968–1971 Powergliden vaihtoehdoksi valmistettiin hieman halvempaa käsivalintaista versiota, joka ei saavuttanut suurta suosiota. Powergliden valmistus jatkui, kunnes vuonna 1974 kolmevaihteinen Turbo-Hydramatic syrjäytti sen.


title: Powerglide

text: Vaikka General Motors lakkasi valmistamasta Powerglidea, lujuutensa ansiosta sitä käytetään yhä kiihdytysautokisoissa. Useat pienet valmistajat ovat myöhemmin valmistaneet omia versioitaan Powerglidesta harrastajien käyttöön.


title: Columbus Solons

text: Columbus Solons (joissakin lähteissä myös Columbus Colts) oli Major League Baseball -joukkue, joka pelasi American Associationissa kolmen kauden ajan vuosina 1889–1891. Parhaimmillaan joukkue sijoittui liigan kakkossijalle kaudella 1890, kahdella muulla kaudella se saavutti kuudennen sijan. AA:n lakkauttamisen myötä 1891 loppui myös Solonsin MLB-taival.


Espanjan toisen tasavallan pakolaishallitus (esp. "Gobierno de la República Española en el exilio") oli vuosina 1939–1977 kenraali Francon sotilasdiktatuurin aikana maanpaossa toiminut pakolaishallitus.


title: Espanjan toisen tasavallan pakolaishallitus

text: Kansallismielisten voittoon päättyneen sisällissodan jälkeen Espanjan toisen tasavallan hallitus pakeni huhtikuussa 1939 Pariisiin, jossa se toimi toukokuuhun 1940 saakka. Natsi-Saksan miehitykseen aikana pakolaishallitus oli Meksikon pääkaupungissa Méxicossa, josta se palasi toisen maailmansodan päättymisen jälkeen Pariisiin vuonna 1946.


text: Pakolaishallituksella oli diplomaattiset suhteet Meksikon, Panaman, Guatemalan, Venezuelan, Puolan, Tšekkoslovakian, Unkarin, Jugoslavian, Romanian ja Albanian kanssa. Yhdysvallat, Britannia, Ranska ja Neuvostoliitto ei tunnustanut koskaan pakolaishallitusta


text: Pakolaishallitus lopetti toimintansa 1977 Francon kuolemaa seuranneen Espanjan demokratisoinnin myötä.


title: Kaj Brynolf Lindgren

text: Kaj Brynolf Lindgren (4. joulukuuta 1922 Varkaus – 17. marraskuuta 2007 Helsinki) oli suomalainen kielitieteilijä ja Helsingin yliopiston germaanisen filologian pitkäaikainen professori.


title: Kaj Brynolf Lindgren

text: Lindgren kirjoitti ylioppilaaksi 1941, valmistui filosofian kandidaatiksi 1948 ja väitteli tohtoriksi 1953 Helsingin yliopistossa. Hän toimi Erva-Latvalan mainostoimittajana 1952–1954, Helsingin kauppakorkeakoulun saksan kielen lehtorina 1954–1962 sekä Helsingin yliopiston germaanisen filologian dosenttina 1957–1962, apulaisprofessorina 1962–1964 ja professorina 1964–1989.


title: Kaj Brynolf Lindgren

text: Hänen tyttärensä on toimittaja-kirjailija Minna Lindgren.


title: Yrjö Könni (taidemaalari)

text: Yrjö Vihtori Könni (1908 Helsinki – 8. helmikuuta 1997) oli suomalainen taidemaalari ja -graafikko sekä Rudolf Koivu -palkittu lastenkirjojen kuvittaja.


title: Yrjö Könni (taidemaalari)

text: Könni piti debyyttinäyttelynsä Helsingissä 1939 ja opiskeli sotien jälkeen Kööpenhaminan kuninkaallisessa taideakatemiassa 1948–49. Hän oli mukana kolmessa nuorten näyttelyssä 1940-luvulla ja useissa Suomen Taiteilijain ja Suomen Taidegraafikoiden näyttelyissä läpi uransa. Hän töitään oli esillä myös monissa suomalaistaiteen näyttelyissä eri puolilla Eurooppaa 1940-luvulta 1980-luvulle. Hän opetti monilla Haagan taiteilijaseuran kursseilla Helsingissä.


title: Yrjö Könni (taidemaalari)

text: Könni sai Rudolf Koivu -säätiön palkinnon 1963 kirjan "Parasta Topeliusta" ja 1965 Aila Nissisen teoksen "Kalpeiden vuorten tarinoita" kuvituksesta.


title: Puiden tarinoita: Puuseppä

text: Puiden tarinoita: Puuseppä on käsikirjoittaja Iiro Küttnerin kirjoittama ja sarjakuvataiteilija Ville Tietäväisen kuvittama satukirja. Sen on vuonna 2014 julkaissut Books North, ja se aloittaa sarjan "Puiden tarinoita", jonka kussakin kirjassa puu kertoo tarinoita ihmisistä.


title: Puiden tarinoita: Puuseppä

text: Sarjan ideoi Küttner, ja siihen on tullut lisää teoksia, "" syksyllä 2014 ja sen jälkeen "". Kuvittajana kaikissa on Tietäväinen.


title: Puiden tarinoita: Puuseppä

text: Kirja kertoo puusepästä, joka saa hallitsijalta käskyn valmistaa mitä haluaa. Puuseppä piiloutuu verstaaseensa kolmeksikymmeneksi vuodeksi tekemään hienointa, mitä puusta voi tehdä, mutta tehtävä on ihmistä suurempi. Kertojana kirjassa on puu.


title: Puiden tarinoita: Puuseppä

text: Molemmat tekijät ovat puun ystäviä, graafikko Tietäväinen arkkitehdin koulutuksensa puolesta, käsikirjoittamisen professori Küttner taas kunnostaa vanhoja huonekaluja. Küttnerin mukaan lastenkirjat ovat nykyisin usein yksinkertaisia, yhdellä tavalla avautuvia tarinoita ja niiden sankarit arkisia kiukuttelijoita, kun ennen kirjojen lapset olivat yleviä hahmoja. Idea tarinaan syntyi aikoinaan, kun Küttner viihdytti lapsiaan junamatkalla Oulaisista Helsinkiin.


title: Puiden tarinoita: Puuseppä

text: Küttner pyysi Tietäväistä kuvittajaksi itsenäisyyspäivän juhlissa presidentinlinnassa. Tietäväinen sanoo pyrkineensä välttämään kuvissa puiden liikaa inhimillistämistä ja jättäneensä ihmisen muutenkin sivurooliin.


title: Puiden tarinoita: Puuseppä

text: Saga Wiklund sanoo Anna-lehden arviossaan, että "Puuseppä" on surumielisen viisas tarina ja antaa lukijalle pohdittavaa, mikä on tärkeää. Hän pitää käsikirjoitusta taitavasti rakennettuna ja kuvitusta näyttävänä. Marjo Kytöharju (Kirkko ja kaupunki) pitää tarinaa hienosti kirjoitettuna ja kuvitettuna.


title: Puiden tarinoita: Puuseppä

text: Kaisa Neimala antaa arviossaan Parnassossa kiitokset teoksen kauniille ulkoasulle. Hän toteaa, että kirjaa ei pidä rajata lasten saduksi, sillä niin teksti kuin kuvituskin ovat aikuismielisesti filosofisia, haikeita, jopa paikoin pelottavia, kuten ovat olleet vanhatkin sadut. Miinuksen hän antaa epäloogisesta välimerkkien käytöstä.


title: Aava

text: "Tämä artikkeli käsittelee etunimeä. Aava on myös Edea-yhtyeen kappale."


title: Aava

text: Aava on suomalainen naisen etunimi. Nimi on alkuperältään mahdollisesti luontoaiheinen ja viittaa "aavaan mereen", mutta se voidaan käsittää myös saksilaisperäisen, jo keskiajalla tunnetun "Ava"-nimen suomalaiseksi vastineeksi.


title: Aava

text:
Suomessa oli muutamia Aava- ja Ava-nimisiä henkilöitä jo 1900-luvun alkupuolella, mutta nimet ovat yleistyneet vasta 2000-luvulla. Vuoden 2000 alusta joulukuuhun 2014 mennessä nimi Aava on Väestörekisterikeskuksen tietojen mukaan annettu 1846 ja Ava 764 tytölle.
Aavan nimipäivä on 25. maaliskuuta. Nimi lisättiin kalenteriin vuonna 2015. Vuodesta 2020 lähtien on lisäksi suomenruotsalaisen kalenterin mukaan Avan nimipäivä 6. kesäkuuta.Aava on myös seuraavien henkilöiden sukunimi:


title: Tane Kannisto

text: Jouni ”Tane” Kannisto (s. 1962) on suomalainen jazzmuusikko, soitinkorjaaja ja musiikkipedagogi. Hänen instrumenttejaan ovat tenorisaksofoni ja muut puupuhaltimet. Vuosina 1987–97 hän soitti Edward Vesala Sound & Fury yhtyeessä.


title: Tane Kannisto

text: Tane Kannisto alkoi soittaa kitaraa 12-vuotiaana, mutta laajensi kiinnostustaan pian saksofoneihin ja huiluun, joita soitti lukioaikoinaan tanssiyhtyeissä ja Turku Big Bandissä. Hän opiskeli Turun konservatoriossa pääaineenaan huilu, mutta hänen pääsoittimekseen tuli kuitenkin tenorisaksofoni.


title: Tane Kannisto

text: Kannisto tapasi Edward Vesalan musiikkileirillä ja liittyi tämän Sound & Furyyn 1987. Kannisto oli mukana yhtyeen albumeilla "Ode To The Death Of Jazz" (ECM 1989), "Invisible Storm" (ECM 1991) ja "Nordic Gallery" (ECM 1994) sekä yhtyeen Euroopan-kiertueella 1993 ja vuoden 1997 konserttimatkalla Japaniin, Taiwaniin ja Etelä-Koreaan. Hän soittaa myös Vesalan aiemmin levyttämättömiä teoksia sisältävällä, vuonna 2013 julkaistulla albumilla "Pulsacion".


title: Tane Kannisto

text: Tane Kannisto on ollut mukana monissa Turun Kaupunginteatterin produktioissa jo v:sta 1984. Keväästä 2014 Kannisto on ollut mukana Carola - Maailmannainen produktiossa.


title: Tane Kannisto

text: Hän työskentelee usein muun muassa yhtyeiden Rollin’ Thunder, Black Motor ja Suhkan Uhka kanssa. Hänen omaa nimeään kantavassa triossa ovat soittaneet mm. rumpali ja huilisti Simo Laihonen sekä basisti Hideyuki Shima.


title: Tane Kannisto

text: Kannisto on kouluttautunut puupuhallinten korjaajaksi vuonna 1992 Pariisissa. Soitinkorjaamon hän perusti vuonna 1994.


title: Heksametyylifosforiamidi

text: Heksametyylifosforiamidi eli HMPA (CHPNO) on fosforihapon amideihin kuuluva orgaaninen yhdiste. Sitä käytetään pääasiassa liuottimena.


title: Heksametyylifosforiamidi

text: Heksametyylifosforiamidi on huoneenlämpötilassa kirkasta nestettä. Yhdiste liukenee hyvin veteen ja sekä poolisiin että poolittomiin orgaanisiin liuottimiin. Heksametyylifosforiamidi on vahvasti poolinen ja sen vesiliuos on emäksinen. Se on melko vahva Lewis-happo ja muodostaa komplekseja useiden metallikationien kanssa. Yhdisteen liuotinominaisuudet ovat hyvät ja verrattavissa dimetyylisulfoksidin ja dimetyyliformamidin ominaisuuksiin. Heksametyylifosforiamidi on aproottinen liuotin.


title: Heksametyylifosforiamidi

text: Heksametyylifosforiamidin akuutti toksisuus on ihmiselle alhainen. Aineen on todettu kuitenkin aiheuttavan kasvaimia linnuille ja rotille, joten se luokitellaan mahdollisesti syöpää aiheuttavaksi kemikaaliksi.


title: Heksametyylifosforiamidi

text: Heksametyylifosforiamidia käytetään liuottimena polymeerien valmistuksessa ja se toimii myös polymerisoitumiskatalyyttinä. Sitä käytetään UV-säteilyltä suojaavana lisäaineena polyvinyyli- ja polyolefiinihartseissa ja lämmönkestävyyttä parantavana lisäaineena polystyreenissä. Käytettäessä heksametyylifosforiamidia liuottimena monen reaktion nopeus kasvaa ja tämä johtuu useein yhdisteen kyvystä kelatoida metalli-ioneja. Muita yhdisteen käyttökohteita ovat hyönteisten hävittäminen kemiallisen sterilisoinnin avulla, jäätymisenestoaineena ja antistaattisena aineena.


title: Kesäkaverit

text: Kesäkaverit on vuonna 2014 ensi-iltansa saanut Inari Niemen ohjaama suomalainen draamakomedia. Sen on käsikirjoittanut Niemen sisko Juuli Niemi. Elokuvan pääosissa ovat Anna Paavilainen, Iina Kuustonen, Minka Kuustonen ja Pihla Viitala. Elokuvan tunnusmusiikkina kuullaan PMMP:n kappale "Kesäkaverit".


title: Kesäkaverit

text: Elokuvan ensi-ilta oli 1. elokuuta 2014.


title: Kesäkaverit

text: Iiris on ollut pitkään töissä pitkin Eurooppaa. Kun hän palaa Suomeen, hänen paras ystävänsä Karoliina on saanut tytöille töitä Hangosta. He lähtevät kohti Hankoa, kohti parasta kesää. Perillä he menevät töihin hankolaiseen kesäkahvilaan ja tapaavat siellä hassun ja vähän yksinkertaisen Eevan, jonka luokse tytöt lyöttäytyvät asumaan. Kesään sisältyy paljon alkoholia, miesseikkailuita ja sisarusten välisiä erimielisyyksiä.


title: Kesäkaverit

text: Elokuva oli ehdolla neljässä Jussi-palkintokategoriassa: paras elokuva, paras naispääosa (Anna Paavilainen), paras naissivuosa (Minka Kuustonen) ja paras käsikirjoitus (Juuli Niemi).


title: Veikko-Mooses Rinne

text: Veikko-Mooses Rinne (4. syyskuuta 1906 Asikkala – 21. joulukuuta 1986 Helsinki) oli suomalainen voimistelunopettaja ja urheiluvalmentaja.


title: Veikko-Mooses Rinne

text: Hän syntyi kuopukseksi Johan Oskar Gröndahlin ja hänen vaimonsa Maria Sofian (o.s. Karlsson) perheeseen. Vanhemmilla oli pienehkö maatila Kalkkisten kylässä. Sukunimi muuttui myöhemmin Rinteeksi. Isä oli toiminut kauppiaana eri puolilla Päijät-Hämettä. Hän oli myös innokas harrastelijanäyttelijä paikallisessa raittiusseurassa. Perheeseen oli syntynyt 14 lasta, mutta usea heistä oli kuollut jo pienenä. Perheen pojat ryhtyivät myös näyttelijöiksi, heistä tunnetuimpia olivat Jalmari, Joel ja Einar Rinne. Teatteri houkutti myös Veikko-Moosesta, mutta hän valitsi urheilun ja liikunnan. Hän näytteli Ylioppilasteatterissa, ja teatteri pysyi hänen läheisenä harrastuksenaan koko elämän ajan.


title: Veikko-Mooses Rinne

text: Hän valmistui voimistelunopettajaksi 1932 ja työskenteli Vierumäen urheiluopistossa, Teknillisessä korkeakoulussa, Helsingin yliopiston voimistelulaitoksella ja useissa oppikouluissa, joista pisimpään lehtorina Töölön yhteislyseossa 1953–1969.


title: Veikko-Mooses Rinne

text: Hän oli ensimmäisiä ulkomailla ansioituneita suomalaisia urheiluvalmentajia: Latviassa 1935–1938, jolloin hän valmensi sikäläisiä urheilijoita Berliinin olympiakisoissa 1936, ja Tanskassa 1951–1952, jolloin valmennettavat osallistuivat Helsingin olympialaisiin 1952. Lisäksi hän valmensi Ranskassa, Ruotsissa ja Belgiassa. Hänen kaukaisin valmennuspestinsä oli Pakistanissa 1950–1951.


title: Veikko-Mooses Rinne

text: Hän julkaisi 1938 latviankielisen valmennusoppaan ja 1954 kirjan Voimistellen urheilukuntoon. Hän kirjoitti myös sanomalehtiin matkakuvauksia ulkomaanmatkoiltaan.


title: Veikko-Mooses Rinne

text: Nuoruudessaan hän oli myös kilpaurheilija, lajeina kolmiloikka ja korkeushyppy.


title: Veikko-Mooses Rinne

text: Suomen Kulttuurirahastossa on Veikko-Mooses Rinteen rahasto, joka jakaa apurahoja liikuntatieteen, urheiluvalmennuksen ja teatteriliikunnan edistämiseen


title: Shin Megami Tensei: Digital Devil Saga

text: Shin Megami Tensei: Digital Devil Saga (Japanissa "Digital Devil Saga: Avatar Tuner" (Digital Devil Saga アバタール・チューナー Dejitaru Debiru Sāga Abatāru Chūnā)) on vuonna 2004 PlayStation 2:lle julkaistu roolipeli. Se on yksi "Megami Tensei" -pelisarjan alasarjan "Shin Megami Tensei" spin-off -peleistä. Sille julkaistiin vuonna 2005 jatko-osa, "".


title: Shin Megami Tensei: Digital Devil Saga

text: "Digital Devil Sagassa" demonien kutsumisen sijaan, hahmot muuttavat itse itsensä demoneiksi, jotka edustavat heidän atmaniaan. Jokaisen demonin taidot jakautuvat neljään tyyppiin: fyysinen ("Physic"), taika ("Magic"), suojaus ("Shield") ja automaattinen ("Auto"). Uusien kykyjen saamiseksi on ostettava Macca-nimisellä valuutalla mantroja ja niiden masteroimiseksi kerättä Atma-pisteitä (AP).


title: Shin Megami Tensei: Digital Devil Saga

text: Taikahyökkäykset jakautuvat samankaltaisiin tyyppeihin kuin muissakin "Megami Tensei" -peleissä ja tietyt niistä saavat uhrin tiettyn tilaan kuten "tainnutetuksi" tai "jäätyneeksi".


title: Shin Megami Tensei: Digital Devil Saga

text: Tarina sijoittuu post-apokalyptisessa tulevaisuudessa sijaitsevaan paikkaan nimeltä Kaatopaikka ("Junkyard"). Ihmiset elävät jälleensyntymisen syklejä ja muistavat kaiken entisistä elämistään. Kaatopaikan hallinnasta taistelee kuusi heimoa nimeltä Embryon, Etujoukko ("Vanguard", Japanissa "Assignments"), Maribel, Kiinteät ("Solids"), Eläimelliset ("Brutes", Japanissa "Brutish") ja Sudet ("Wolves", Japanissa "Hounds").


title: Shin Megami Tensei: Digital Devil Saga

text: Eräänä päivänä Embryonin johtaja, Serph, luutnantteineen taistelee Etujoukkoa vastaan. Yhtäkkiä he löytävät oudon kapselin ja saavat omat atma-merkkinsä, joiden seurauksena he kukistavat Etujoukon jäsenet. He vievät sisällä olleen tytön nimeltä Sera mukanaan tukikohtaansa. Tunkeutuessaan Etujoukon päämajaan mies nimeltä Harley väittää Embryonin jäsenten "nielleen" Etujoukon muut jäsenet.


title: Shin Megami Tensei: Digital Devil Saga

text: Salaperäinen olento "Angel" kutsuu heimojen johtajat Karma-temppeliin ja käskee heimoja käyttämään uusia voimiaan tuhoamaan muut heimot ja selviytyvä heimo pääsisi nirvanaan Seran ohella, jolla on kyky tyynnyttää demonien tuntema "nälkä". Embryon liittoutuu Maribelin kanssa ja hyökkää Kiinteiden kaupunkiin. Mutta Kiinteiden johtaja, Mick, saa Maribelin johtajan, Jinanan, menettämään demoninsa hallinnan ja kokemaan "tunteellisen kuoleman". Sera joutuu heidän vangeikseen ja kuten vanhassa tarinassa kahdesta prinssistä Serph ja Heat päätyvät taistelemaan toisiaan vastaan. Sera saadaan pelastettua ja Mick tapetaan.


title: Shin Megami Tensei: Digital Devil Saga

text: Seuraavat Embryon aikoo heikentää Eläimellistn heimon voimia. Sitten Varin Omega, joka kutsuu itseään "eversti Beckiksi" väittää tietävänsä Angelin salaisuuden ja aikoo lähteä Kaatopaikalta. Angel kuitenkin estää sen. Eläimelliset tuhoavat Sudet ja Maribelin pettänyt Bat tapetaan. Eläimelliset ovat viimeinen heimo, joka Embryonin on tuhottava.


title: Shin Megami Tensei: Digital Devil Saga

text: Koettuaan muistoja edellisistä ajoista he saapuvat Eläimellisten tukikohtaan. Varin kukistetaan, mutta väittää Embryonin jäsenten kuolleen "nirvanssa" ja Seran olevan paholainen. Kun Sera pyrkii ottamaan hallintaansa Karma-temppelin, Angel ottaa ihmishahmon ja uhkaa laukaista tietokoneviruksen, ellei Sera palaa takaisin. Embryon kuitenkin vapautuu hänen otteestaan ja tuhoaa Angelin. Kaatopaikka paljastuu virtuaalimaailmaksi ja nirvana "todelliseksi maailmaksi".


title: Anna Porfyrogenita

text: Anna Porfyrogenita (; , 13. maaliskuuta 963 – 1011 tai 1012) oli Bysantin keisari Romanos II:n ja Bysantin keisarinna Theofanon tytär. Hänen veljensä olivat Bysantin keisarit Basileios II ja Konstantinos VIII. Anna oli "Porfyrogenita", joka tarkoitti keisarin tytärtä, joka oli syntynyt Bysantin keisarillisen palatsin purppurakamarissa, Konstantinopolissa.


title: Anna Porfyrogenita

text: Anna oli Kiovan Venäjän Ruhtinatar 989-1011 ja Vladimir Suuri Kiovan ruhtinaan puoliso . Annan ansioksi lasketaan se, että Kiovan Venäjän ruhtinas Vladimir Suuri otti kristillisen kasteen mennäkseen naimisiin Annan kanssa.


title: Anna Porfyrogenita

text: Krimillä käytiin vuonna 988 sota rusien ja bysanttilaisten välillä. Vladimir Suuren joukot piirittivät ja Khersonesosin kaupunkia ja saivat sen antautumaan. Vladimir lähetti Bysantin keisarille, Basileios II, viestin, että olen vallannut kaupunkinne. Valtaan myös pääkaupunkinne Konstantinopolin ellette anna minulle vaimoksi naimaikäistä sisartanne. Basileios ei halunnut antaa pakanalle sisartaan. Anna kieltäytyi aluksi avioliitosta pakanallisen Vladimir Suuren kanssa, koska sellaista avioliittoa ei voisi mainita keisarillisissa annaaleissa. Vladimir itse oli jo pitkään tutkinut eri uskontoja ja ottanut vastaan niiden delegaatioita eri maista. Kun Vladimir suostui ottamaan kristillisen kasteen vastaan, niin hän oli jo tehnyt päätöksensä uskonnosta. Vladimir Suuri oli hyvin vaikuttunut Bysantin ortodoksiuskonnon käytännöistä, minkä vuoksi hän päätti kääntyä ortodoksisen kirkon jäseneksi.


title: Anna Porfyrogenita

text: 19.5.988 Vladimir kastettiin Krimin Khersonesosissa Pyhän Basileioksen kirkossa. Heti sen jälkeen Vladimir ja Anna menivät naimisiin siellä. He menivät Kiovaan ja kaikki sen asukkaat kutsuttiin Dneprin rantaan ja heidät kastettiin ortodoksiuskoon Dneprin vedellä. Tällä avioliitolla oli hyvin paljon vaikutuksia koko Venäjän kehitykseen. Vladimir pääsi eroon suuresta määrästä kapinoivia varjageja. Varjageja ruvettiin palkkaamaan Bysantin keisarin palvelukseen vuonna 988. Tällä tavalla kapinat saatiin loppumaan. Niistä muodostettiin Bysantin keisarin uskollinen ja kovamaineinen varjagikaarti. Kiovan Venäjästä tuli ortodoksinen valtio kuten Bysantin valtakunnasta. Myöhemmässä vaiheessa Moskovan suuriruhtinaskunta nimesi itsensä "Kolmanneksi Roomaksi" sekä ilmoitti itsensä Bysantin keisarikunnan poliittiseksi ja kulttuurilliseksi perilliseksi.


title: Anna Porfyrogenita

text: Anna oli Vladimir Suuren vaimo ja uskonnollinen neuvonantaja. Hänen ansiostaan Vladimir Suuri otti koko valtakunnan uskonnoksi ortodoksisuuden. Mennessään naimisiin Kiovan Venäjän Ruhtinas Vladimirin kanssa hänestä tuli Kiovan Venäjän Ruhtinatar, mutta hän käytti itsestään mieluummin nimitystä kuningatar tai keisarinna, koska hän oli Bysantin keisariperheen jäsen. Anna oli hyvin aktiivinen ortodoksisen uskon levittämiseen Kiovan Venäjälle. Hän perusti muutaman luostarin ja kirkon. Ei ole tietoa siitä, josko hänellä ja Vladimirilla olisi ollut yhteisiä lapsia vaikka jossain mainitaan heillä olleen 3 lasta.


title: Huhdasfest

text: Huhdasfest on vuodesta 2012 lähtien Kouvolassa, Jaalan Huhdasjärven kylän kylätalon (ent. Huhdasjärven koulu) ympäristössä järjestetty hyvänlaatuista kotikutoisuutta vaaliva festivaali. Festivaalia järjestää talkootyönä Huhdasjärven Kyläosuuskunta ja sen ystävät. Tähän mennessä Huhdasfest on ollut yksipäiväinen ja on artistivalinnoissaan keskittynyt lähinnä suomenkielisiin artisteihin. Vuosina 2012 ja 2013 järjestettiin myös Lasten Oma Huhdasfest.


title: Huhdasfest

text: Huhdasfest järjestettiin kolmannen kerran 14. kesäkuuta 2014.Jälkiklubilla Huhdasjärvellä 28.6.2013 esiintyivät the Solar Apparatus sekä 56.


title: Huhdasfest

text: Lasten Oman Huhdasfestin järjesti Huhdasjärven Kylätoimikunta 14.7.2013. Esiintymässä oli Orffit (Tohtori Orff ja Herra Dalcroze).Lasten Oma Huhdasfest pidettiin Huhdasjärven Museokankaalla samana päivänä. Esiintymässä oli Vokki-Myyrät.


title: Huhdasfest

text: Ennakkoklubi pidettiin 8.6.2012 Hartolan Kyläkaupalla. Esiintymässä oli Sami Kukka yhtyeineen.


title: Casanova (täsmennyssivu)

text: Casanova voi tarkoittaa seuraavia:


title: Sirens (May Jailerin albumi)

text: Sirens on yhdysvaltalaisen laulaja-lauluntekijä Lana Del Reyn julkaisematon demoalbumi taiteilijanimellä May Jailer, joka nauhoitettiin vuosina 2005-2006. Koko albumi vuodettiin YouTuben kautta toukokuussa 2012. Nauhoitettu ainoastaan akustisen kitaran kanssa, Del Reyn sanat verrattiin yhdysvaltalaisen laulajan Jewelin debyyttialbumiin, "Pieces of You".


title: Sirens (May Jailerin albumi)

text: Tammikuussa 2014 kaksi "Sirensia" edeltävää EPtä, "From the End" ja "Quiet Now" (2005), vuosivat nettiin.


title: Sirens (May Jailerin albumi)

text: Sävelletty ainoastaan akustisista kappaleista, albumilta puuttuu Del Reyn tavaramerkki minimalisista hiphoprytmeistä, elektronisista ääneistä ja kokeellisella musiikilla joita on Del Reyn toisella studioalbumilla "Born to Diella". Kitararämpytykset ovat "granola-tyylisiä" Del Reyn laulaessa kevyellä ja pehmeällä äänellä. Suurin osa kappaleista ovat kirjoitettu samassa tahdissa.


title: Sirens (May Jailerin albumi)

text: Notes


title: Ruosteparatiisimonarkki

text: Ruosteparatiisimonarkki ("Terpsiphone rufocinerea") on monarkkien heimoon kuuluva varpuslintu.


title: Ruosteparatiisimonarkki

text: Ruosteparatiisimonarkkia tavataan Afrikan keskiosissa. Sen on kuvattu olevan levinneisyysalueellaan yleinen tai runsas, ja se on luokiteltu elinvoimaiseksi.


title: Soiva Metsä

text: Soiva metsä on Suomussalmen Kaunisharjulle vuonna 1996 rakennettu luontopolku, jonka varrella on suuria soitinten kaltaisia ääntä tuottavia laitteita yleisön käytettäväksi. Niihin kuuluvat muun muassa kumiseva honkarumpu, helisevä tuulikello ja katajasta valmistettu kellopeli.


title: Soiva Metsä

text: Soittimet suunnitteli mainosgraafikko Markku Penttilä ja pystytti soitinrakentamisen ammattilaiset Pekka Westerholm ja Olli Penttilä.


title: Soiva Metsä

text: Kun Soiva metsä täytti kymmenen vuotta 2006, siellä ensiesitettiin Jouko Kyhälän säveltämä "Hiljaisuuden sinfonia".


title: Kameruninparatiisimonarkki

text: Kameruninparatiisimonarkki ("Terpsiphone batesi") on monarkkien heimoon kuuluva varpuslintu. Sitä pidetään joskus samana lajina ruosteparatiisimonarkin ("Terpsiphone rufocinerea") kanssa.


title: Kameruninparatiisimonarkki

text: Kameruninparatiisimonarkin alalajia "batesi" tavataan Etelä-Kamerunissa ja Gabonin itäosista Kongon demokraattisen tasavallan itäosiin ja alalajia "bannermani" Kongon tasavallassa, Kongon demokraattisen tasavallan lounaisosissa ja Pohjois-Angolassa.


title: Afrikanparatiisimonarkki

text: Afrikanparatiisimonarkki ("Terpsiphone viridis") on monarkkien heimoon kuuluva varpuslintu.


title: Afrikanparatiisimonarkki

text: Afrikanparatiisimonarkkia tavataan laajalla alueella Saharan eteläpuolisessa Afrikassa sekä Arabian niemimaalla. Lajin kannankehitys on vakaa, ja se on luokiteltu elinvoimaiseksi.


title: Timo (Seitsemän veljestä)

text: Timo on Aleksis Kiven luoma kuvitteellinen henkilö. Hän on yksi päähenkilöistä Kiven 1870 julkaistussa romaanissa "Seitsemän veljestä". Timo ja Lauri ovat kaksosia siten, että Timo syntyi ensin. Niinpä hän on veljessarjan viidenneksi vanhin. Häntä vanhempia ovat Juhani, kaksoset Tuomas ja Aapo sekä Simeoni. Timon ja Laurin jälkeen Jukolan emäntä synnytti vielä Eeron.


title: Timo (Seitsemän veljestä)

text: Fyysisesti Timo on veljiensä kaltainen: harteikas, keskimittainen ja ihonsävyltään ruskea. Hänen hiuksensa ovat kankeat ja hampunkarvaiset. Timo on Juhanin sanojen toistaja. Hän on heikkolahjainen mutta suosittu ihminen ja menestyvä. Alati iloinen Timo myötäilee ryhmän enemmistöä ja on unelias. Perinnönjaossa Timo saa Kekkurin torpan ja hän nai Kuokkalan kaksoistytöistä toisen, hiukan lempeämmäksi kutsutun Ullan.


title: Timo (Seitsemän veljestä)

text: Timo ei saa vastuullisia tehtäviä, vaan lähinnä saunan lämmittämisen kaltaisia aputehtäviä. Metsästäjänä hän on huono, vaikka yrittääkin tehdä sankaritekoja. Veljekset suhtautuvat Timoon kuin hän olisi lapsi. Timo ei ymmärrä abstraktioita eikä metaforia: hän kokee asiat konkreettisina kuin esineet. Hän oppii kuitenkin lukemaan aiemmin kuin Juhani.


title: Timo (Seitsemän veljestä)

text: Juhanin kehotuksesta Timo esittää romaanin toisen luvun lopussa olevan "Oravan laulun", jonka ensimmäinen säkeistö kuuluu:


title: Timo (Seitsemän veljestä)

text:
Makeasti oravainen
makaa sammalhuoneessansa;
Sinnepä ei Hallin hammas
Eikä metsämiehen ansa
Ehtineet milloinkaan


title: Timo (Seitsemän veljestä)

text: Kivi itse ei nimennyt Timon laulamaa runoa "Oravan lauluksi", vaan nimi on myöhempää perua.


title: Timo (Seitsemän veljestä)

text: Timon osan ovat näytelleet kymmenet näyttelijät vuodesta 1898 alkaen, jolloin Suomalaisessa Teatterissa kantaesitettiin Kiven "Seitsemän veljestä". Tunnettuja Timoja 1900-luvun teatterituotannoissa olivat muun muassa Arvo Lehesmaa, Kaarlo Saarnio, Oke Tuuri, Reino Valkama ja Pentti Viljanen. Roolin näyttelivät niin ikään Keijo Lindroos, Viipurin Näyttämön Simo Osa ja Tampereen Työväen Teatterin Jallu Vuolle. Ritva Holmbergin dramatisoimassa ja Kalle Holmbergin ohjaamassa Turun kaupunginteatterin 1970-luvun teatteritapauksessa "Seitsemän veljestä" Timon roolin tulkitsi Arno Virtanen.


title: Timo (Seitsemän veljestä)

text: 2000-luvulla Timoa ovat näytelleet muun muassa Paavo Honkimäki Lahden kaupunginteatterissa ja Jari Ahola Tampereen Työväen Teatterissa. Helsingin Kaupunginteatterin uustulkinnassa marraskuussa 2012 Timon roolin näytteli Henrik Kalmet.


title: Timo (Seitsemän veljestä)

text: Wilho Ilmarin ohjaamassa filmatisoinnissa "Seitsemän veljestä" (1939) Timoa näyttelee Joel Rinne. Jouko Turkan vuonna 1989 ohjaamassa samannimisessä televisiosarjassa Timon roolin näytteli Taisto Reimaluoto. Turkan versiossa Timon rooli on suurempi kuin useissa "Seitsemän veljeksen" näyttämöversioissa, joissa Timo on jäänyt kuuden veljensä varjoon. Turkka teki Timosta kuolaavan, räkäänsä syövän hihittäjän, jonka tyhmyyttä muut veljekset pohtivat hänen läsnä ollessaan.


title: Paratiisimonarkki

text: Paratiisimonarkki ("Terpsiphone paradisi") on monarkkien heimoon kuuluva varpuslintu.


title: Paratiisimonarkki

text: Paratiisimonarkkia tavataan Itä-, Kaakkois- ja Etelä-Aasiassa. Lajin on kuvattu olevan levinneisyysalueellaan pääasiassa yleinen, ja sen kannankehitys on vakaa. Se on luokiteltu elinvoimaiseksi.


title: Japaninparatiisimonarkki

text: Japaninparatiisimonarkki ("Terpsiphone atrocaudata") on monarkkien heimoon kuuluva varpuslintu.


title: Japaninparatiisimonarkki

text: Japaninparatiisimonarkkia tavataan pesivänä Japanissa, Korean niemimaalla sekä Taiwanissa ja talvehtivana Kaakkois-Aasiassa. Laji on luokiteltu silmälläpidettäväksi, koska se on vähentynyt talvehtimisalueilla tapahtuneiden elinympäristötuhojen vuoksi.


title: Laikon rautatieasema

text: Laikon rautatieasema () on lakkautettu rautatieliikennepaikka Karjalan radalla Rautjärvellä Laikon kylässä.


title: Laikon rautatieasema

text: Laikon asema avattiin vuonna 1937, jolloin se oli yksi rataosan tärkeimmistä väliasemista. Tavaraliikenteen tarpeisiin asemalle rakennettiin pistoraide läheiselle sorakuopalle, ja siellä ristesivät myös Simpeleeltä Rautjärven kirkolle sekä Ilmeelle johtavat maantiet. Talvisodan aikaan aseman itäpuolella toimi myös lentokenttä. Jatkosodan aikana aseman kautta kulkivat tuhannet evakot, jotka saapuivat sinne kävellen mm. Kurkijoelta.


title: Laikon rautatieasema

text: Henkilöliikenne Laikkoon lopetettiin vuonna 1969, jonka jälkeen asema oli vielä puutavaraliikenteen käytössä. Kokonaan liikennepaikka lakkautettiin vuonna 2005, ja sen sivuraiteet on purettu. Thure Hellströmin suunnittelema asemarakennus on nykyisin yksityisomistuksessa.


title: Palawaninparatiisimonarkki

text: Palawaninparatiisimonarkki ("Terpsiphone cyanescens") on monarkkien heimoon kuuluva varpuslintu.


title: Palawaninparatiisimonarkki

text: Palawaninparatiisimonarkkia tavataan Filippiineillä Palawanin saarilla. Vuonna 2012 laji luokiteltiin silmälläpidettäväksi, mutta vuonna 2013 se luokiteltiin elinvoimaiseksi, koska sen huomattiin kestävän elinympäristömuutoksia paremmin kuin aiemmin luultiin.


title: Filippiinienparatiisimonarkki

text: Filippiinienparatiisimonarkki ("Terpsiphone cinnamomea") on monarkkien heimoon kuuluva varpuslintu.


title: Filippiinienparatiisimonarkki

text: Filippiinienparatiisimonarkkia tavataan Filippiineillä ja Indonesiassa. Lajin kannankehitys on vakaa, ja se on luokiteltu elinvoimaiseksi.


title: Sãotoménparatiisimonarkki

text: Sãotoménparatiisimonarkki ("Terpsiphone atrochalybeia") on monarkkien heimoon kuuluva varpuslintu.


title: Sãotoménparatiisimonarkki

text: Sãotoménparatiisimonarkkia tavataan São Toméssa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Madagaskarinparatiisimonarkki

text: Madagaskarinparatiisimonarkki ("Terpsiphone mutata") on monarkkien heimoon kuuluva varpuslintu.


title: Madagaskarinparatiisimonarkki

text: Madagaskarinparatiisimonarkkia tavataan Madagaskarissa, Komoreilla ja Mayottella. Lajia on kuvattu yleiseksi Madagaskarissa. Se on luokiteltu elinvoimaiseksi.


title: Maskareenienparatiisimonarkki

text: Maskareenienparatiisimonarkki ("Terpsiphone bourbonnensis") on monarkkien heimoon kuuluva varpuslintu.


title: Maskareenienparatiisimonarkki

text: Maskareenienparatiisimonarkkia tavataan Mauritiuksella ja Réunionilla. Lajin ei uskota olevan vaarassa, ja se on luokiteltu elinvoimaiseksi.


title: Luigi Carlo Farini

text: Luigi Carlo Farini (22. lokakuuta 1812 Russi – 1. elokuuta 1866 Quarto) oli italialainen lääkäri, historioitsija ja poliitikko, jolla oli merkittävä rooli Italian yhdistymisessä vuosina 1859–1860 ja joka toimi Italian pääministerinä 1862–1863.


title: Luigi Carlo Farini

text: Farini osallistui vuoden 1831 vallankumousliikehdintään. Sen jälkeen hän valmistui lääkäriksi Bolognan yliopistosta ja ryhtyi pitämään vastaanottoa. Hänet karkotettiin vuonna 1843 Kirkkovaltiosta, koska hän oli osallistunut siellä poliittisiin levottomuuksiin kaksi vuotta aiemmin. Vuonna 1845 Farini laati niin sanotun Riminin manifestin, jossa vaadittiin Kirkkovaltiolta poliittisia uudistuksia. Sittemmin hän toimi ranskalaisen prinssi Jérôme Bonaparten yksityislääkärinä ja matkusti tämän mukana ympäri Eurooppaa. Uuden paavin ansiosta Farinin karkotus kumottiin vuonna 1846 armahduksella ja hän palasi Kirkkovaltioon, jossa hänestä tuli seuraavana vuonna sisäministeriön alivaltiosihteeri. Hän ehti toimia muissakin tehtävissä paavin hallituksessa, mutta erosi pian protestina tämän politiikalle. Rooman tasavallan aikana Farini pakeni Firenzeen. Ranskalaisten vallattua Rooman takaisin paaville jyrkkä kirkollinen suuntaus esti häntä palaamasta virkaansa, joten hän asettui sen jälkeen Torinoon.


title: Luigi Carlo Farini

text: Vuosina 1849–1865 Farini oli Torinossa kokoontuneen Sardinian kuningaskunnan parlamentin jäsenenä. Hän toimitti useita lehtiä, ja julkaisi 1850 teoksen "Storia della stato romano dal 1815 al 1850" (”Rooman valtion historia 1815–1850”), jossa hän arvosteli sekä vallankumouksellisia tasavaltalaisia että kirkollisia taantumuksellisia. Farini toimi vuonna 1850 jonkin aikaa Sardinian opetusministerinä sekä 1851–1852 yleisten töiden ministerinä. Hän tuki liberaalia tasavaltalaista Camillo Cavouria ja auttoi vuonna 1852 kokoamaan puolueliittoumaa, joka nosti Cavourin pääministeriksi. Kun Sardinia vuonna 1859 julisti sodan Itävallalle, Cavour lähetti Farinin Keski-Italiaan Modenan diktaattoriksi. Hän järjesti pikaisesti Modenan, Toscanan, Parman ja Romagnan välisen liiton sekä kansanäänestyksen, jonka nojalla nämä alueet päättivät liittyä Sardiniaan. Hän sai Ranskan keisari Napoleon III:n hyväksynnän liitokselle lupaamalla, että Roomaa ei tultaisi liittämään Sardiniaan.


title: Luigi Carlo Farini

text: Farinista tuli heinäkuussa 1860 Sardinian sisäministeri, mutta hän erosi jo saman vuoden lokakuussa. Cavour lähetti hänet myös kuvernööriksi Napoliin, joka Giuseppe Garibaldin toimien ansiosta oli niin ikään yhdistetty Sardinian kanssa. Huonon terveytensä vuoksi Farini ei pärjännyt tässä tehtävässä eikä hän tullut toimeen Garibaldin kannattajien kanssa, joten hän erosi pian ja palasi Torinoon. Hänestä tuli vielä uuden Italian kuningaskunnan pääministeri joulukuussa 1862, mutta hän joutui eroamaan jo neljän kuukauden kuluttua terveyssyistä.


title: Luigi Carlo Farini

text: Hänen poikansa Domenico Farini oli 1887–1898 Italian senaatin puhemiehenä.


title: Ampumahiihdon maailmancup 2004–2005

text:
Ampumahiihdon maailmancup 2004–2005 alkoi 2. joulukuuta Norjan Beitostølenista ja päättyi 20. maaliskuuta Venäjän Hanti-Mansijskiin.
Ohjelmaan kuului yhdeksän kilpailuviikonloppua, sekä maailmanmestaruuskilpailut ja sekaviestin mm-kilpailut.


title: Ampumahiihdon euroopancup 2004–2005

text:
Ampumahiihdon euroopancup 2004–2005 alkoi 23. marraskuuta Norjan Geilosta ja päättyi 12. maaliskuuta Sveitsin Gurnigeliin.
Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä yksi viesti. Myös juniorit kilpailivat samoilla matkoilla omassa sarjassaan. Kaudella kilpailtiin myös päätöslajina supersprintissä jossa kilpailumatkoina olivat naisilla 2.4 ja 4 kilometriä ja miehillä 3.6 sekä 6 kilometriä. Kilpailut olivat junioreiden ja aikuisten yhteisiä ja niistäkin jaettiin euroopancup-pisteitä.


title: Vetotaipaleen kalliomaalaus

text: Vetotaipaleen kalliomaalaus (myös Lieviskä Kostiala) sijaitsee Puumalassa Etelä-Savossa. Kalliomaalauksen löysi Risto Kupiainen vuonna 1992, liittyen Hannu Poutiaisen, Martti Koposen ja hänen tekemään kalliomaalausten etsintäprojektiin. Sen uskotaan olevan kivikautinen.


title: Vetotaipaleen kalliomaalaus

text: Paikka sijaitsee Puumalan kirkolta 24 kilometriä itään Saimaalla Muikunselältä erkanevan Lieviskänlahden suulla sen pohjoisrannalla. Siellä on Reposenniemellä matala kallio, joka sijaitsee Vetotaipaleenlahden vieressä. Kallion itäosassa maalauspinta aukeaa etelään ja maalaukset ovat useassa paikassa pystykallion seinämässä. Pekka Kivikkään mukaan kalliosta on lohjennut osa pintakerroksesta pois.


title: Vetotaipaleen kalliomaalaus

text: Kalliomaalaus sijaitsee yksityisen maanomistajan maalla ja sinne on maantieltä nro 15170 matkaa noin 250 m.


title: Vetotaipaleen kalliomaalaus

text: Maalaus on tehty tasaiselle ja kellertävälle kivipinnalle, joka on murtumisesta johtuen täynnä halkeamia. Maalattu alue on vähintään 4 metriä pitkä ja 3,5 metriä korkea. Kuviot ovat sään haalistamia ja epätäydellisiä. Kallion pinnan rapautuminen on lohkaissut kiven pinnasta palasia, jotka ovat tuhonneet joitakin kuvioita.


title: Vetotaipaleen kalliomaalaus

text: Kuvakenttä voidaan jakaa kolmeen alueeseen. Ylinnä pistää silmään vinoristi tai isompi verkkokuvio. Tämän alapuolella sijaitsee keskimmäinen alue, jossa on runsaasti punaväriä ja muutama tunnistettava kuvio. Alue on noin metrin korkea ja sen vasemmassa reunassa näkyy 25 senttimetriä korkea hirvi. Sen vieressä on hieman pienempi eläin, joka on 10 senttimetriä korkea ja 15 senttimetriä pitkä, sekä muita kuvioiden katkelmia. Alueen oikealla puolella on eläinhahmo ja 9 senttimetriä pitkä kaarevapohjainen venekuvio, jossa on 4−5 miehistönviivaa. Veneen yläpuolella vaikuttaisi olevan jokin katkelmallinen kuvio. Ismo Luukainen on havainnut tällä alueella runsaasti naarmuja ja uurteita, ikään kuin joku olisi raaputtanut terävällä esineellä kallion pintaan verkkomaista kuviota.


title: Vetotaipaleen kalliomaalaus

text: Alimmaisen osan alareuna sijaitsee 2 metrin korkeudella maan pinnasta. Siinä on runsaasti punavärisuttua ja levinnyttä maalia. Kallio on valitettavasti lohjennut tältäkin alueelta, joten yksityiskohtien määrä on vähäinen. Tästä huolimatta vasemmalla erottuu viivamaisia vetoja ja oikealla reunalla vaikuttaa olevan kämmenpainauman jäänne.


title: Ampumahiihdon maailmancup 2003–2004

text:
Ampumahiihdon maailmancup 2003–2004 alkoi 4. joulukuuta Suomen Kontiolahdelta ja päättyi 14. maaliskuuta Norjan Holmenkollenille.
Ohjelmaan kuului yhdeksän kilpailuviikonloppua, sekä maailmanmestaruuskilpailut.


title: Ampumahiihdon euroopancup 2003–2004

text:
Ampumahiihdon euroopancup 2003–2004 alkoi 29. marraskuuta Norjan Geilosta ja päättyi 13. maaliskuuta Sveitsin Gurnigeliin.
Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä yksi viesti ja yhteislähtö (joka kuitenkin peruutettiin ja korvattiin takaa-ajoilla). Myös juniorit kilpailivat samoilla matkoilla omassa sarjassaan.


title: Feministinen itsepuolustus

text: Feministinen itsepuolustus on itsepuolustuslajien opetusta ja käyttöä osana feminististä naisten yhteiskunnallisen aseman parantamista ja naisiin kohdistuvan väkivallan ehkäisyä. Feministisen itsepuolustuksen lähtökohtana on feministinen analyysi yhteiskunnasta ja sen sukupuolittuneesta väkivallasta.


title: Feministinen itsepuolustus

text: Feministinen itsepuolustus sai alkunsa Yhdysvalloissa 1970-luvulla. Feministinen itsepuolustus levisi Länsi-Eurooppaan 1970-luvun lopussa.


title: Feministinen itsepuolustus

text: 1980-luvun alussa sitä alettiin opettaa myös Suomessa. Kursseja on sittemmin järjestetty useilla eri paikkakunnilla.


title: Massimo d’Azeglio

text: Massimo Taparelli, d’Azeglion markiisi (24. lokakuuta 1798 Torino – 15. tammikuuta 1866 Torino) oli italialainen taidemaalari, kirjailija ja poliitikko, joka toimi Sardinian kuningaskunnan pääministerinä vuosina 1849–1852.


title: Massimo d’Azeglio

text: Nuoruudessaan d’Azeglio omistautui taidemaalarin uralle ja asuessaan 1820-luvulla Roomassa hän saavutti mainetta maisemamaalarina. Isänsä kuoltua hän muutti 1830 Milanoon. Siellä hän kirjoitti poliittisesti sävyttyneet romaanit "Ettore Fieramosca" (1833) ja "Niccolò de’Lapi" (1841), jotka tekivät hänestä yhden Italian yhdistymisliikkeen eli risorgimenton maltillisen siiven johtohahmoista. Tämän jälkeen d’Azeglio omistautui politiikalle. Hänen pääteoksensa on 1846 ilmestynyt pamfletti "Gli ultimi casi de Romagna", jossa arvoisteltiin Romagnan hallitusta ja kehotettiin alueen asukkaita tukemaan Sardinian kuningas Kaarle Albertia tämän pyrkimyksissä yhdistää Italia. Vuoden 1848 sodassa d’Azeglio taisteli Sardinian riveissä Itävaltaa vastaan. Kun Kaarle Albert tappioiden jälkeen luopui kruunusta poikansa Viktor Emanuel II:n hyväksi, tämä nimitti d’Azeglion pääministerikseen 7. toukokuuta 1849.


title: Massimo d’Azeglio

text: D’Azeglio halusi edistää Italian kansallista jälleensyntymää poistamalla vieraita vaikutteita. Pääministerinä hänen merkittävin aikaansaannoksensa oli kirkollisten tuomioistuimien ja immuniteettien lakkauttaminen Sardiniassa vuonna 1851. Hän myös kutsui Camillo Cavourin hallitukseensa vuonna 1850. D’Azeglio ajautui kuitenkin erimielisyyksiin valtiovarainministerikseen nimittämänsä Cavourin kanssa ja erosi 30. lokakuuta 1852. Liberaalimpi Cavour tuli hänen seuraajakseen. D’Azeglio osallistui tämän jälkeen enää satunnaisesti politiikkaan. Hän toimi vuonna 1859 jonkin aikaa Sardinian lähettiläänä Pariisissa ja hallituksen edustajana Romagnassa sekä 1860 Milanon kuvernöörinä. Hän puolusti Firenzen säilyttämistä yhdistyneen Italian pääkaupunkina. D’Azeglion keskeneräisiksi jääneet muistelmat ilmestyivät nimellä "I miei ricordi" vuonna 1867.


title: Massimo d’Azeglio

text: D’Azeglio muistetaan Italian yhdistymisen jälkeen esittämästään lausahduksesta ”"L’Italia è fatta. Restano de fare gli italiani"” (”Italia on nyt luotu, jäljelle jää italialaisten luominen”), jolla hän tarkoitti sitä, että yhteisen valtion perustamisesta huolimatta kansakunnan rakentaminen oli yhä kesken.


title: Massimo d’Azeglio

text: Massimo d’Azeglion veljiä olivat taidemaalari Roberto d’Azeglio sekä tunnettu jesuiitta Luigi d’Azeglio.


title: Ampumahiihdon maailmancup 2002–2003

text:
Ampumahiihdon maailmancup 2002–2003 alkoi 5. joulukuuta Ruotsin Östersundista ja päättyi 23. maaliskuuta Venäjän Hanty-Mansijskiin.
Ohjelmaan kuului yhdeksän kilpailuviikonloppua, sekä maailmanmestaruuskilpailut. Oberhofissa, Ruhpoldingissa ja Anterselvassa kilpailluista kilpailuista laskettiin myös oma pieni kiertuecup "Biathlon Trophy". Kaudella kokeiltiin ensimmäistä kertaa myös sekaviesti-kilpailua Ruhpoldingissä. Tästä ei kuitenkaan jaettu maailmancupin pisteitä.


title: Bettino Ricasoli

text: Bettino Ricasoli (9. maaliskuuta 1809 Firenze – 23. lokakuuta 1880 Chianti) oli italialainen paroni ja poliitikko, joka toimi Italian pääministerinä vuosina 1861–1862 ja 1866–1867.